|  |  |  |
| --- | --- | --- |
| **Predmet** | **Slovenský jazyk a literatúra** | |
| **Vzdelávacia oblasť** | Jazyk a komunikácia | |
| **Ročník** | prvý | |
| **Vyučujúci** |  | |
| **Dátum** |  | |
| **Učebnica** | **HUPSOV šlabikár LIPKA®** | |
| **Tematický celok** | Čítanie – **Hláska a písmená *C, c***  Písanie – **veľké písané *C,* malé písané *c*** | |
| **Prierezové témy** | Osobnostný a sociálny rozvoj | |
| **Medzipredmetové**  **vzťahy** | Prírodoveda | |
| **Všeobecné ciele** | a) Rozvíjať fonematické uvedomovanie  b) Poznať a čítať písmená slovenskej abecedy  c) Písať správne tvary písmen slovenskej abecedy  d) Rozvíjať komunikačné a vyjadrovacie schopnosti | |
| **Špecifické ciele** | kognitívne | a.1) Identifikovať hlásku *C* v reči  a.2) Určiť hlásku *C* na začiatku, vo vnútri a na konci slova  b.1) Čítať všetky tvary písmen *C, c*  b.2) Čítaťslabiky, slová a vety vytvorené z daných písmen  b.3) Čítať s porozumením  d.1) Pomenovať obrázky  d.2) Počúvať a zopakovať rozprávanie  d.3) Používať spisovnú výslovnosť |
| psychomotorické | c.1) Písať správne písané i tlačené tvary písmen *C, c*  c.2) Písať správne slabiky, slová a vety vytvorené z daných písmen |
| afektívny | d.4) Rozprávať o prevencii chorôb |
| **Typ vyučovacej hodiny** | expozičná, dvojhodinový blok (90´) | |
| **Vyučovacie metódy** | riadený rozhovor, didaktická hra, práca s ilustráciou, produkčná metóda | |
| **Organizačné formy práce** | spoločná práca, samostatná práca | |
| **Pomôcky** | HUPSOV šlabikár LIPKA, 2. časť, Písanie, 4. zošit, slová na kartičkách napísané po písmenách, maňuška HUPSA, multimediálny disk (MMD) k šlabikáru, PC, dataprojektor | |
| **Výkonový štandard** | Žiak vie:   1. identifikovať hlásku *C* v reči *(1. úroveň – zapamätanie)* 2. sluchovo určiťpozíciu hlásky *C* na začiatku, vo vnútri a na konci slova *(2. úroveň – porozumenie)* 3. určiť grafickú podobu tvarov písmena *C (1. úroveň – zapamätanie)* 4. vyhľadať v texte dané slová *(2. úroveň – porozumenie)* 5. čítať všetky tvary písmena *C (1. úroveň – zapamätanie)* 6. tvoriť vety podľa zadania *(3. úroveň – aplikácia)* 7. písať správne veľké písané *C (1. úroveň – zapamätanie)* 8. rozprávať o tom, ako sa dá predchádzať chorobám z prechladnutia *(2. úroveň – reagovanie)* | |
| **Nástroje hodnotenia** | porovnanie výsledkov žiaka s jeho predchádzajúcimi výsledkami (individualizované hodnotenie) | |

Príprava je vypracovaná podľa **Metodických komentárov k HUPSOVMU šlabikáru LIPKA®**, 2. časť, strana 36.

| ***Štruktúra*** | ***Činnosť*** | ***Čas*** | ***Didaktické poznámky*** |
| --- | --- | --- | --- |
|  | **1. hodina, časť ČÍTANIE** |  |  |
| 1. úvodná časť | * Privítanie žiakov v triede * Zraková rozcvička | 3´ | Individuálne podľa podmienok a zvyklostí konkrétnej triedy.  Ako zrakovú rozcvičku môžeme použiť interaktívne cvičenie *Lienka na výlete* na MMD. |
| 2. motivačná časť | * Motivačné rozprávanie | 2´ | HUPS môže povedať žiakom, že sa dnes dozvedia o tom, ako cmúľal cencúle a ako to celé dopadlo. Najskôr sa však naučia poznať a čítať rodinku nového písmena, ktoré je na začiatku slov *cencúle* a *cmúľať*.Žiaci určia písmeno. |
| 3. expozičná časť | * Vyvodenie tvarov písmena *C* na nápovednej tabuli      * Šlabikár, strana 14, vyvodenie všetkých tvarov písmena *C*      * Šlabikár, strana 14   + práca s vyvodzovacími obrázkami      * Didaktická hra *Vláčik*   + tvorenie slov s novou hláskou | 8´ | Žiakom ukážeme nápovedný obrázok citróna na nápovednej tabuli. Určia a pomenujú prvú hlásku v názve obrázka.  Na nápovednej tabuli s písmenom *C* predstavíme rodinku písmena *C: veľké* *tlačené C, malé tlačené c, veľké písané C, malé písané c*.  Spoločne so žiakmi opakujeme názvy písmen. Rodinku písmena *C* žiaci môžu predstaviť aj HUPSOVI.  Potom si žiaci otvoria šlabikár na strane 14, pomenujú nápovedný obrázok a prečítajú všetky tvary písmena *C* pod nápovedným obrázkom.  Žiaci pomenujú trojice obrázkov v jednotlivých riadkoch a určia pozíciu hlásky *C* v slovách. Žiaci môžu hovoriť ďalšie slová s hláskou *C* a určiť jej pozíciu v slove. Slová môžu použiť vo vetách. Opäť dbáme na čo najpresnejšie formulácie žiakov (neopakovať zbytočne slová, neúčelne nepoužívať a neopakovať zámená a pod.).  Pri riešení úlohy môžeme použiť *MMD/Nácvičné obdobie/písmeno C/Vyvodzovacie obrázky.*    Dôvodom zaradenia hry je okamžitá spätná väzba, či žiaci vedia vymyslieť slovo s hláskou *C*. Žiaci sa postavia vedľa lavíc. Ten, kto povie slovo s hláskou *C,* si sadne – pocestuje do Krajiny múdrych detí. |
| 4. fixačná časť | * Motivačný text *HUPS a bacil*   + počúvanie básne o HUPSOVI   + rozhovor o prečítanom texte      * Didaktická hra *Bystré ušká* | 12´ | So žiakmi sa presunieme do zadnej časti triedy (mimo lavíc).  Žiakom prečítame príbeh. V krátkom riadenom rozhovore sa ich spýtame, či vedia, prečo HUPS ochorel, čo bolo v jeho správaní neopatrné. Tiež sa ich môžeme spýtať na to, ako oni pomocou rodičov predchádzajú chorobám. Môžu sformulovať rady pre HUPSA, ako si má chrániť zdravie. Po rozhovore žiaci zreprodukujú dej príbehu. Dbáme na čo najpresnejšie formulácie žiakov (neopakovať zbytočne slová, neúčelne nepoužívať a neopakovať zámená a pod.).  V texte sa nachádzajú dve slová odlíšené iným typom písma. Sú to slová, ktoré nie sú v spisovnom jazyku, ale majú schopnosť text zatraktívniť.  Vysvetlenie významu zvýraznených slov nájdeme V HUPSOVOM slovníku, *MMD/Nácvičné obdobie/písmeno C/HUPSOV SLOVNÍK/str. 14 HUPS a bacil.*  Opis hry je v metodických komentároch. Dôvodom zaradenia hry je určenie slov, ktoré boli alebo neboli v texte príbehu (napr. *bacil, slnko, cencúle, cukríky, posteľ, cesnak*). |
|  | **1. hodina, časť PÍSANIE** |  |  |
| 1. expozičná časť | * Písanie, 4. zošit, strana 20   + rozcvičenie rúk   + ukážka správneho tvaru a postupu písania | 8´ | Pred písaním vždy zaradíme rozcvičenie ruky (klopanie prstami po lavici, „kráčanie“ prstami po lavici, krúženie zápästím, krúženie ramenom...).  Spoločne sa zameriame na motivačný obrázok v predpisovom zošite a všetky tvary písmena *C* v záložkách pod sebou. Žiaci prečítajú všetky tvary písmena *C* a povedia, ktoré písmeno sa budú učiť písať (je vyznačené ružovou farbou).  Na multimediálnom disku k šlabikáru spustíme program s animáciou postupu správneho písania veľkého písaného *C*, *MMD/Nácvičné obdobie/písmeno C/Postup správneho písania.* Postup práce s MMD nájdeme v metodických komentároch na multimediálnom disku.  Animáciu niekoľkokrát opakujeme a žiaci opisujú pohyb pera. Potom píšu tvar veľkého písaného *C* vystretou rukou vo vzduchu spolu s animáciou.  Žiaci potom nacvičujú písanie veľkého písaného *C* v cvičnom zošite. |
| 2. fixačná časť | * Písanie, 4. zošit, strana 20   + nácvik písania veľkého tvaru písmena      * + precvičovanie grafickej podoby písmena      * Písanie, 4. zošit, strana 20   + písanie tvarov písmena *C*a slabík | 10´ | Keď žiaci zvládli tvar písmena v cvičnom zošite, pokračujú v predpisovom zošite. Najskôr obťahujú tvar veľkého písaného *C,* ktorý je doplnený šípkami s číslami vyjadrujúcimi postupnosť pri jeho písaní. Žiaci najskôr opíšu postup*,* potomobťahujú tvar písmena rôznymi farbičkami.  Grafickú podobu písmena si žiaci zopakujú v tabuľke s písmenami. Vyfarbia iba tvary veľkého písaného *C*. Cieľom tejto úlohy je utvrdiť si správnu grafickú podobu veľkého písaného *C*. Žiakov priebežne kontrolujeme.  Žiaci obtiahnu veľký tvar písmena *C* v prvom riadku, môžu písať ceruzkou alebo farbičkami. Upozorníme ich na šípky a bodky – správny smer a rozstupy písmen pri písaní. Do riadkov s pomocnými linajkami žiaci píšu perom. Na tabuľu môžeme napísať slabiky a vyznačiť spojovaciu čiaru.    Pri sebahodnotení sa žiaci môžu zamerať na písanie správneho tvaru „vlnky“ na začiatku písmena. Žiaci môžu zakrúžkovať červenou farbičkou v každom riadku dve písmená a slabiky, ktoré sa im najviac vydarili. |
| 3. záverečná časť | * Spoločné vyhodnotenie práce   + vyhodnotenie práce žiakov | 2´ | Na záver hodiny žiaci ešte raz prečítajú všetky tvary písmena *C* a rukou vo vzduchu napíšu tvar veľkého písaného *C.* |
|  | **2. hodina** |  |  |
| 1. úvodná časť | * Opakovanie   + čítanie známych viet z tabule | 3´ | Žiaci môžu čítať známe vety z tabule (napr. *Moja bábika je malá. Sú holuby sivé? Babka si kúpila obuv. Kamil sa bojí sovy. Hela poslala balík. Malý Ivo je bosý. Máme belasý opasok. Ujo má sivý klobúk. Mám nový mobil. Kubo behal po lúke.*). |
| 2. expozičná časť | * Šlabikár, strana 14, úloha   + vyhľadanie daných slov v texte      * Šlabikár, strana 14   + čítanie slov s novým písmenom      * práca so slovami | 15´ | HUPS poprosí žiakov, aby mu zopakovali rady, ktoré mu dali na predchádzajúcej hodine – ako predchádzať chorobám. Potom spoločne vypracujú úlohu za textom. Žiaci najskôr pomenujú predmety na obrázkoch. Mali by hneď zistiť, že sú to slová, ktoré počuli v texte. Hoci ich nevedia prečítať, porovnaním tvarov písmen ich nájdu v texte a podčiarknu takou farbou, akou je napísané slovo vedľa obrázka.  Prácu žiakov priebežne kontrolujeme.    So žiakmi sa môžeme presunúť do zadnej časti triedy (mimo lavíc), šlabikáre a farbičky majú so sebou.  Žiaci najskôr môžu spoločne prečítať každý riadok rovnomerným pomalším a plynulým tempom. Potom môžu čítať jedno slovo nahlas, jedno potichu. Môžu sa tiež zahrať na „hadíka“ pri čítaní – každý žiak prečíta jedno slovo v riadku, čítajúceho však neurčuje učiteľ, ale čítajú v poradí tak, ako sedia za sebou v lavici (ako hadík).  Pri riešení úlohy môžeme použiť *MMD/Nácvičné obdobie/písmeno C/Práca so šlabikárom/str. 14, NOVÉ SLOVÁ.*  Žiakov rozdelíme na dve skupiny.  **Prvá skupina** bude vyhľadávať a podčiarkovať v texte vlastné mená detí (*Cilka, Lucka, Lacko, Milica, Alica*).  **Druhá skupina** bude vyhľadávať a podčiarkovať v texte názvy zvierat (*maco, opica, ovca, vlci*). |
| 3. fixačná časť | * Písanie, 4. zošit, strana 21   + precvičenie písania      * Didaktická hra *Dážď z písmen* * Písanie, 4. zošit, strana 21   + písanie slabiky, slova a vety | 25´ | Žiaci napíšu vystretou rukou vo vzduchu tvar veľkého písaného *C*.  Potom predpíšeme na tabuľu slabiky s písmenom *C*, žiakov upozorníme na pripojenie písmen. Žiaci si najskôr nacvičia písanie slabík v cvičnom zošite, potom samostatne píšu do predpisového zošita.  Prácu žiakov priebežne kontrolujeme.  Po napísaní horného bloku riadkov na strane prerušíme písanie. Spoločne prečítame slovo *ČERVENÁ* napísané na farbičke. Žiaci vyfarbia červenou farbou plôšku, ktorá predeľuje stranu.  Cieľom je zmena činnosti a uvoľnenie zápästia.  Opis didaktickej hry je v metodických komentároch. Dôvodom jej zaradenia je precvičenie skladania známych slov z písmen a tiež zmena činnosti na hodine.  Žiaci samostatne píšu do predpisového zošita. Prácu priebežne kontrolujeme a chválime žiakov za ich pokrok.  Pri sebahodnotení sa žiaci môžu zamerať na dodržiavanie správneho tvaru nového písmena.  Žiaci môžu zakrúžkovať červenou farbičkou slovo, ktoré sa im najviac vydarilo. |
| 4. záverečná časť | * Vyhodnotenie práce na hodine | 2´ | Prácu žiakov hodnotíme individuálne, oceňujeme a zdôrazňujeme každé napredovanie. |

|  |  |  |
| --- | --- | --- |
| **Predmet** | **Slovenský jazyk a literatúra** | |
| **Vzdelávacia oblasť** | Jazyk a komunikácia | |
| **Ročník** | prvý | |
| **Vyučujúci** |  | |
| **Dátum** |  | |
| **Učebnica** | **HUPSOV šlabikár LIPKA®** | |
| **Tematický celok** | Čítanie – **Hláska a písmená *C, c***  Písanie – **veľké písané *C,* malé písané *c*** | |
| **Prierezové témy** | Osobnostný a sociálny rozvoj | |
| **Medzipredmetové**  **vzťahy** | Etická výchova | |
| **Všeobecné ciele** | a) Poznať a čítať písmená slovenskej abecedy  b) Písať správne tvary písmen slovenskej abecedy  c) Rozvíjať komunikačné a vyjadrovacie schopnosti | |
| **Špecifické ciele** | kognitívne | a.1) Čítať všetky tvary písmen *C, c*  a.2) Čítaťslová a vety vytvorené z daných písmen  a.3) Čítať s porozumením  c.1) Reprodukovať rozprávanie  c.2) Používať spisovnú výslovnosť |
| psychomotorické | b.1) Písať správne písané i tlačené tvary písmen *C, c*  b.2) Písať správne slová a vety vytvorené z daných písmen |
| afektívny | c.3) Vyjadriť vzťah k svojej rodine |
| **Typ vyučovacej hodiny** | fixačná, dvojhodinový blok (90´) | |
| **Vyučovacie metódy** | riadený rozhovor, didaktická hra, práca s ilustráciou, produkčná metóda | |
| **Organizačné formy práce** | spoločná práca, skupinová práca, samostatná práca | |
| **Pomôcky** | HUPSOV šlabikár LIPKA, 2. časť, Písanie, 4. zošit, maňuška HUPSA, kartičky so slovami napísanými písaným i tlačeným písmom, multimediálny disk (MMD) k šlabikáru, PC, dataprojektor | |
| **Výkonový štandard** | Žiak vie:   1. čítať slová a vety s novým písmenom *(1. úroveň – zapamätanie)* 2. tvoriť slová s podobným významom k daným slovám *(3. úroveň – aplikácia)* 3. vyhľadať informáciu priamo uvedenú v texte *(2. úroveň – porozumenie)* 4. dopísať do vety slovo podľa obrázka *(1. úroveň – zapamätanie)* 5. tvoriť vety podľa zadania *(3. úroveň – aplikácia)* 6. písať správne malé písané *c (1. úroveň – zapamätanie)* 7. rozprávať o tom, ako trávi čas so svojou rodinou *(2. úroveň – reagovanie)* | |
| **Nástroje hodnotenia** | porovnanie výsledkov žiaka s jeho predchádzajúcimi výsledkami (individualizované hodnotenie) | |

Príprava je vypracovaná podľa **Metodických komentárov k HUPSOVMU šlabikáru LIPKA®**, 2. časť, strana 36.

| ***Štruktúra*** | ***Činnosť*** | ***Čas*** | ***Didaktické poznámky*** |
| --- | --- | --- | --- |
|  | **1. hodina, časť ČÍTANIE** |  |  |
| 1. úvodná časť | * Privítanie žiakov v triede * Zraková rozcvička | 3´ | Individuálne podľa podmienok a zvyklostí konkrétnej triedy.  Ako zrakovú rozcvičku môžeme použiť interaktívne cvičenie *Lienka na výlete* na MMD. |
| 2. opakovanie a expozičná časť | * Didaktická hra *Živé slová* * Šlabikár, strana 15, úloha 1   + čítanie viet napísaných písaným písmom   + tvorenie slov s podobným významom | 10´ | Opis hry je v metodických komentároch. Dôvodom jej zaradenia je opakovanie čítania nových slov v tlačenej i písanej podobe. Na kartičky môžeme napísať niektoré slová z ponuky slov na strane 14.  HUPS môže povedať žiakom, že sa mu veľmi páči, ako sú napísané vety v prvej úlohe. Rád by ich prečítal, ale písané písmo sa mu nedarí správne čítať. Potrebuje preto pomoc prvákov.  Žiaci čítajú spoločne rovnomerným pomalším a plynulým tempom. Potom môžu prečítať celý text po slabikách.  Na záver prečítajú iba podčiarknuté slová. Spoločne vymýšľajú nové slová s podobným významom (v obci *– v dedine,* ockovi *– tatinovi,* milú *– peknú*).  Úlohu môžeme rozšíriť tak, že žiaci nahradia slová takými slovami, ktoré zmenia význam celého textu (napr. v obci – *v lese*, ockovi – *mamine*, milú – *protivnú*). |
| 3. fixačná časť | * Šlabikár, strana 15, úloha 2   + dopísanie slov do vety podľa obrázka | 12´ | Žiaci spoločne vymenujú hračky, ktoré má Lacko na poličke. Na tabuli je napísaný začiatok vety *Lacko má...* Žiaci dopíšu názvy hračiek, ktoré vedia napísať písaným písmom (*valec, opicu, maca, kocky*).  Do šlabikára žiaci potom samostatne dopíšu dve slová, ktoré si vybrali.  Samostatnú prácu priebežne kontrolujeme.  Pri riešení úlohy môžeme použiť *MMD/Nácvičné obdobie/písmeno C/Práca so šlabikárom/str. 15, úloha 2.* |
|  | **1. hodina, časť PÍSANIE** |  |  |
| 1. expozičná časť | * Písanie, 4. zošit, strana 22   + rozcvičenie rúk   + ukážka správneho tvaru písmena a postupu jeho písania | 8´ | Pred písaním vždy zaradíme rozcvičenie ruky (klopanie prstami po lavici, „kráčanie“ prstami po lavici, krúženie zápästím, krúženie ramenom...).  Spoločne sa zameriame na motivačný obrázok v predpisovom zošite a všetky tvary písmena *c* v záložkách pod sebou. Žiaci prečítajú všetky tvary písmena *c* a povedia, ktoré písmeno sa budú učiť písať (je vyznačené ružovou farbou).  Na multimediálnom disku k šlabikáru spustíme program s animáciou postupu správneho písania malého písaného *c*, *MMD/Nácvičné obdobie/písmeno C/Postup správneho písania.* Postup práce s MMD nájdeme v metodických komentároch na multimediálnom disku.  Animáciu niekoľkokrát opakujeme, prípadne zastavíme na mieste, kde chceme upozorniť na zmenu smeru písania a žiaci opisujú pohyb pera. Potom píšu tvar malého písaného *c* vystretou rukou vo vzduchu spolu s animáciou.  Žiaci nacvičujú písanie malého písaného *c* v cvičnom zošite. |
| 2. fixačná časť | * Písanie, 4. zošit, strana 22   + nácvik písania veľkého tvaru písmena      * + precvičovanie grafickej podoby písmena      * Písanie, 4. zošit, strana 22   + písanie tvarov písmena *c*do riadkov | 12´ | Keď žiaci zvládli tvar písmena v cvičnom zošite, pokračujú v predpisovom zošite. Najskôr obťahujú tvar malého písaného *c,* ktorý je doplnený šípkami s číslami vyjadrujúcimi postupnosť pri jeho písaní. Žiaci najskôr opíšu postup*,* potomobťahujú tvar písmena rôznymi farbičkami.  Grafickú podobu písmena si žiaci zopakujú v tabuľke s písmenami. Vyfarbia iba tvary malého písaného *c*. Cieľom tejto úlohy je utvrdiť si správnu grafickú podobu malého písaného *c*. Žiakov priebežne kontrolujeme.  Žiaci obtiahnu veľký tvar písmena *c* v prvom riadku, môžu písať ceruzkou alebo farbičkami. Upozorníme ich na šípky a bodky – správny smer a rozstupy písmen pri písaní.    Pri sebahodnotení sa žiaci môžu zamerať na správny tvar písmena. Žiaci môžu zakrúžkovať červenou farbičkou dve písmená a slabiky, ktoré sa im najviac vydarili. |
| 3. záverečná časť | * Spoločné vyhodnotenie práce   + vyhodnotenie práce žiakov | 2´ | Na záver hodiny žiaci povedia dvojice slov s podobným významom, napr. *zošit – písanka, farbička – pastelka, utekať – behať...* a rukou vo vzduchu napíšu tvar malého písaného *c.* |
|  | **2. hodina, časť ČÍTANIE** |  |  |
| 1. úvodná časť | * Opakovanie   + čítanie známych slov | 3´ | Žiaci môžu spoločne čítať slová z ponuky slov v šlabikári na strane 14. |
| 2. opakovanie | * Didaktická hra *Tichá* | 5´ | Dôvodom zaradenia hry je opakovanie čítania slov a určovanie ich významu. HUPS môže povedať žiakom, že sa s nimi zahrá hru. Žiakom ukazujeme slová napísané na kartičkách (môžeme použiť kartičky z predchádzajúcej hodiny). Napr. ak je na kartičke slovo *panvica,* HUPS sa pýta žiakov: *Používa to mamička niekedy pri varení?* Žiaci kývaním hlavy odpovedia *áno*. |
| 3. fixačná časť | * Šlabikár, strana 15, úloha 3   + čítanie krátkych viet so správnou intonáciou   + vyhľadanie informácie priamo uvedenej v texte | 15´ | Žiakov sa najskôr spýtame, ako trávia doma čas so svojou rodinou, či sa spolu hrávajú a ako. Vysvetlíme im, že je veľmi dôležité, aby doma pomohli rodičom s domácimi prácami, aby mali čas spoločne sa zahrať. Dbáme na čo najpresnejšie formulácie žiakov (neopakovať zbytočne slová, neúčelne nepoužívať a neopakovať zámená a pod.).  HUPS môže povedať žiakom, že je veľmi zvedavý, čo je napísané v šlabikári pri ilustrácii detí, ktoré sa hrajú. Teší sa, že mu to prváci pomôžu prečítať.  Žiaci čítajú spoločne rovnomerným pomalším a plynulým tempom. Text je určený najmä na nácvik techniky čítania. Postupne číta každý žiak po jednom riadku textu. Upozorníme ich na zvolaciu vetu, ktorej správnu intonáciu sa učili na predchádzajúcich hodinách. Po precvičení čítania môžeme diagnostikovať kvalitu techniky čítania žiakov.  Po opakovanom čítaní textu sa môžeme žiakov spýtať na riešenie úlohy b). Správna odpoveď je *kocky*. |
|  | **2. hodina, časť PÍSANIE** |  |  |
| 1. expozičná časť | * Písanie, 4. zošit, strana 23   + rozcvičenie rúk   + písanie slov | 10´ | Pred písaním vždy zaradíme rozcvičenie ruky (klopanie prstami po lavici, „kráčanie“ prstami po lavici, krúženie zápästím, krúženie ramenom...).  Žiaci napíšu vystretou rukou vo vzduchu tvar malého písaného *c*.  Potom predpíšeme na tabuľu slová z predpisového zošita. Skôr než žiaci začnú nacvičovať písanie nových slov, každé slovo najskôr nahlas povedia, rozložia ho na hlásky a povedia počet hlások v slove. Môžeme sa ich spýtať, či rozumejú slovu a vedia ho použiť vo vete. Potom žiaci slová napíšu do cvičného zošita a neskôr do predpisového zošita. Slová po napísaní pozorne prečítajú a skontrolujú.  Prácu žiakov priebežne kontrolujeme a hodnotíme.  Po napísaní horného bloku riadkov na strane prerušíme písanie.  Spoločne prečítame slovo *ČERVENÁ* napísané na farbičke. Žiaci vyfarbia červenou farbou plôšku, ktorá predeľuje stranu. Cieľom je zmena činnosti a uvoľnenie zápästia. |
| 2. fixačná časť | * Didaktická hra *Telefón* * Písanie, 4. zošit, strana 23   + písanie slov | 10´ | Dôvodom zaradenia hry je opakovanie čítania slov a zmena činnosti na hodine.  Žiakov môžeme rozdeliť do štyroch družstiev, aby hra prebiehala rýchlejšie. Môžeme použiť kartičky z predchádzajúcej hodiny.  Pri písaní dolného bloku slov žiaci pokračujú podobne ako pri písaní slov v hornej časti strany. Slová, ktoré žiaci nestihli napísať v škole, môžeme zadať ako domácu úlohu.  Pri sebahodnotení sa žiaci môžu zamerať na dodržiavanie správneho rozstupu písmen v slovách.  Žiaci môžu zakrúžkovať červenou farbičkou v každom riadku slovo, ktoré sa im najviac vydarilo. |
| 3. záverečná časť | * Vyhodnotenie práce na hodine | 2´ | Žiakov pochválime za prácu na hodine. Môžu zopakovať slová, ktoré písali do predpisového zošita. |

|  |  |  |
| --- | --- | --- |
| **Predmet** | **Slovenský jazyk a literatúra** | |
| **Vzdelávacia oblasť** | Jazyk a komunikácia | |
| **Ročník** | prvý | |
| **Vyučujúci** |  | |
| **Dátum** |  | |
| **Učebnica** | **HUPSOV šlabikár LIPKA®** | |
| **Tematický celok** | Čítanie – **Hláska a písmená *C, c***  Písanie – **veľké písané *C,* malé písané *c*** | |
| **Prierezové témy** | Osobnostný a sociálny rozvoj | |
| **Medzipredmetové**  **vzťahy** | Prírodoveda | |
| **Všeobecné ciele** | a) Poznať a čítať písmená slovenskej abecedy  b) Písať správne tvary písmen slovenskej abecedy  c) Rozvíjať komunikačné a vyjadrovacie schopnosti | |
| **Špecifické ciele** | kognitívne | a.1) Čítaťslová a vety vytvorené z daných písmen  a.2) Čítať s porozumením  c.1) Opísať ilustráciu  c.2) Počúvať a zopakovať rozprávanie  c.3) Používať spisovnú výslovnosť |
| psychomotorické | b.1) Písať správne písané i tlačené tvary písmen *C, c*  b.2) Písať správne slová a vety vytvorené z daných písmen |
| afektívny | c.4) Rozprávať o prevencii chorôb |
| **Typ vyučovacej hodiny** | fixačná, dvojhodinový blok (90´) | |
| **Vyučovacie metódy** | riadený rozhovor, didaktická hra, práca s ilustráciou, produkčná metóda | |
| **Organizačné formy práce** | spoločná práca, skupinová práca, samostatná práca | |
| **Pomôcky** | HUPSOV šlabikár LIPKA, 2. časť, Písanie, 4. zošit, maňuška HUPSA, Pracovný zošit k HUPSOVMU šlabikáru LIPKA, kartičky so slovami napísanými po jednotlivých písmenách, obrázky znázorňujúce známe slová, vety na kartičkách napísané po slovách, multimediálny disk (MMD) k šlabikáru, PC, dataprojektor | |
| **Výkonový štandard** | Žiak vie:   1. čítať slová a vety so správnou intonáciou *(1. úroveň – zapamätanie)* 2. určiť slovo vyjadrujúce dej na obrázku *(2. úroveň – porozumenie)* 3. tvoriť vety podľa zadania *(3. úroveň – aplikácia)* 4. písať tlačené tvary písmen *C, c (1. úroveň – zapamätanie)* 5. tvoriť správne dvojice prídavné meno a podstatné meno *(2. úroveň – porozumenie)* 6. tvoriť slová zložené zo známych písmen *(3. úroveň – aplikácia)* 7. rozprávať o tom, ako môže predchádzať chorobám *(2. úroveň – reagovanie)* | |
| **Nástroje hodnotenia** | porovnanie výsledkov žiaka s jeho predchádzajúcimi výsledkami (individualizované hodnotenie) | |

Príprava je vypracovaná podľa **Metodických komentárov k HUPSOVMU šlabikáru LIPKA®**, 2. časť, strana 36.

| ***Štruktúra*** | ***Činnosť*** | ***Čas*** | ***Didaktické poznámky*** |
| --- | --- | --- | --- |
|  | **1. hodina** |  |  |
| 1. úvodná časť | * Privítanie žiakov v triede * Zraková rozcvička | 3´ | Individuálne podľa podmienok a zvyklostí konkrétnej triedy.  Ako zrakovú rozcvičku môžeme použiť interaktívne cvičenie *Lienka na výlete* na MMD. |
| 2. opakovanie | * Opakovanie   + práca skupín na stanovištiach | 15´ | V tejto časti hodiny môžeme žiakov rozdeliť na tri skupiny. Budú postupne pracovať na troch stanovištiach. Najskôr žiakom vysvetlíme, čo budú robiť pri magnetickej tabuli, na koberci a v lavici. Skupiny sa striedajú na stanovišti po 5 minútach.  **Prvá skupina** sa presunie mimo lavíc, aby mali žiaci priestor na didaktickú hru. Máme pripravené kartičky so slovami napísanými po jednotlivých písmenách, každé slovo inou farbou alebo iným typom písma. Kartičky spustíme z výšky na zem – „napršia“ ako dážď (je to didaktická hra *Dážď zo slov*). Žiaci z nich skladajú slová. Ak nemáme slovo pre každého žiaka, môžu pracovať vo dvojiciach.  **Druhá skupina** bude pracovať pri magnetickej tabuli, kde sme napísali známe slová znázornené na obrázkoch. Obrázky sú pripnuté okolo slov. Žiaci spájajú slová s obrázkami. Ak nemáme dostatok obrázkov pre každého žiaka, slová môžeme napísať rôznym typom písma, aby každý žiak mohol priradiť dvojicu slovo – obrázok. (Napr. *kocky, valec, maco, bábika, opica, vajce, palica, panvica, ovca, cesnak, klobúk, obuv, holub, huby, múka, váha, hus, husi, husle, púpava, veslo...*).  **Tretia skupina** pracuje v laviciach spolu s učiteľom. Žiaci čítajú texty zo šlabikára, strana 15.  Po uplynutí určeného časového limitu sa žiaci presúvajú na ďalšie stanovište. Prácu žiakov priebežne kontrolujeme a chválime ich za samostatnosť. |
| 3. fixačná časť | * Šlabikár, strana 16, úloha 4   + určovanie slova, ktoré je znázornené obrázkom      * Šlabikár, strana 16, úloha 5 a)   + čítanie viet so správnou intonáciou        * Šlabikár, strana 16, úloha 5 b), c)      * Šlabikár, strana 16, písanie tlačených písmen | 25´ | Žiaci najskôr opíšu, čo vidia na obrázkoch, potom prečítajú slová v stĺpcoch a vyfarbia tie, ktoré pomenúvajú obrázok.  Pri riešení úlohy môžeme použiť *MMD/Nácvičné obdobie/písmeno C/Práca so šlabikárom/str. 16, úloha 4.*  HUPS môže povedať žiakom, že potrebuje od nich radu, ako má bojovať s bacilom. Aby mohli žiaci HUPSOVI odpovedať, musia si najskôr prečítať príbeh v šlabikári. Čítajú spoločne rovnomerným pomalším a plynulým tempom. Dôraz kladieme na plynulosť i správnu intonáciu opytovacej vety. Pri opakovanom čítaní čítajú žiaci jednotlivo, vo dvojiciach alebo v skupinkách po jednej vete.  Žiaci povedia podľa obrázkov, čo pomáha HUPSOVI v boji s bacilom *(citrón, cesnak, cibuľa, bylinkový čaj)*. V úlohe c) sami dokreslia obrázok zobrazujúci, ako sa môže príbeh skončiť. Po nakreslení obrázka povedia, čo nakreslili a svoje riešenie zdôvodnia.  Môžeme zaradiť krátku didaktickú hru *Drep – skok*, aby žiaci zmenili činnosť a precvičili si pamäť – určujú slová, ktoré boli (drep) alebo neboli (skok) v texte alebo na ilustrácii.  Žiaci najskôr napíšu tvary písmen vystretou rukou vo vzduchu, potom ich píšu do šlabikára. Pracujú samostatne. Priebežne ich prácu kontrolujeme a individuálne hodnotíme.  Pri nácviku písania tlačených tvarov písmen môžeme využiť pracovné listy na *MMD/Nácvičné obdobie/písmeno C/Pracovný list písmeno C, Pracovný list písmeno c.*  Pri riešení úlohy môžeme použiť *MMD/Nácvičné obdobie/písmeno C/Práca so šlabikárom/tlačené c, C.*  Keď žiaci dopíšu tvary tlačených písmen, samostatne riešiaHUPSOVU úlohu. Niektorých žiakov vyzveme, aby povedali svoje napísané slová vo vetách. Všetkých žiakov pochválime za samostatnú prácu. |
| 4. záverečná časť | * Vyhodnotenie práce na hodine | 2´ | Žiakov pochválime za prácu na hodine. Môžu vystretou rukou vo vzduchu napísať tlačené tvary písmena *C*. |
|  | **2. hodina** |  |  |
| 1. úvodná časť | * Didaktická hra *Bystré ušká* | 3´ | Dôvodom zaradenia hry je precvičenie určovania polohy danej hlásky v slove. Žiakom hovoríme slová s hláskou *C* a oni povedia, na ktorom mieste v slove sa hláska nachádza (na začiatku, vo vnútri alebo na konci slova). Kto odpovie správne, má bystré ušká. |
| 2. expozičná časť | * Pracovný zošit, strana 20, čítanie o zvieratách      * Pracovný zošit, strana 20, úloha 1      * Pracovný zošit, strana 20, úloha 2 | 20´ | So žiakmi sa môžeme presunúť do zadnej časti triedy (mimo lavíc).  Žiaci pomenujú všetky tvary písmena *C*. Žiaci sa pokúsia samostatne prečítať názov zvieraťa, o ktorom sa dozvedia niečo viac z pracovného zošita. Skôr než im o ňom niečo prečítame, spýtame sa, či zviera poznajú a čo je podľa ilustrácie preň charakteristické. Potom im prečítame informáciu o cibetke.  Podobnú úlohu žiaci riešili na strane 13 a 17, preto by nemali mať problém zorientovať sa v nej. Môžu pracovať tak, že vždy jeden žiak (vyberieme ho na základe vopred dohodnutých kritérií) povie farbu, ktorou budú vyfarbovať všetky tvary slov na kartičkách*.* Potom žiaci pracujú samostatne.  HUPS môže vysvetliť žiakom zadanie úlohy a postup riešenia. Najskôr prečítajú všetky slová. Pri slove *zákusok* ich upozorní, že je tam písmeno, ktoré poznajú z prípravného obdobia z obrázka so zvončekom (písmeno *Z*). Potom premýšľajú, ktoré slová spolu vytvoria správnu dvojicu – slovné spojenie. Tie slová spoja čiarou (riešenie: *veselá opica, belasá kocka, malý macko, Emkin ocko, celý zákusok*). Pri kontrole riešenia môžeme použiť vzorové riešenia úloh z pracovného zošita z internetovej stránky vydavateľstva AITEC. |
| 3. fixačná časť | * Didaktická hra *Živé vety* * Pracovný zošit, strana 20, úloha 3        * Pracovný zošit, strana 20, úloha 4 | 20´ | Dôvodom zaradenia hry je opakovanie skladania viet a ich čítanie. Žiakom rozdáme kartičky, na ktorých sú napísané vety po slovách, každá inou farbou alebo iným typom písma. Každý najskôr prečíta svoje slovo. Potom vyberieme niektorého žiaka, ten predstúpi pred tabuľu, ukáže slovo na kartičke a zavolá „kamarátov“ z vety. Žiaci, ktorí majú na kartičkách slová napísané rovnakou farbou a rovnakým typom písma, prídu pred tabuľu a zoradia sa tak, aby veta mala zmysel. Potom všetci spoločne vetu prečítajú.  Skôr než začnú žiaci na riešení úlohy pracovať samostatne, spoločne hovoria rôzne slová, ktoré vedia zložiť zo známych písmen. Niektoré môžu napísať aj na tabuľu. Potom pracujú samostatne. Prácu žiakov priebežne kontrolujeme a chválime ich za samostatnosť.  Úlohu žiaci vypracujú samostatne.  Pri sebahodnotení sa žiaci môžu zamerať na správne skladanie slov v tretej úlohe. |
| 4. záverečná časť | * Vyhodnotenie práce na hodine | 2´ | Žiakov pochválime za prácu na hodine. Môžu zopakovať, čo si zapamätali o cibetke. |

|  |  |  |
| --- | --- | --- |
| **Predmet** | **Slovenský jazyk a literatúra** | |
| **Vzdelávacia oblasť** | Jazyk a komunikácia | |
| **Ročník** | prvý | |
| **Vyučujúci** |  | |
| **Dátum** |  | |
| **Učebnica** | **HUPSOV šlabikár LIPKA®** | |
| **Tematický celok** | Čítanie – **Hláska a písmená *T, t***  Písanie – **veľké písané *T,* malé písané *t*** | |
| **Prierezové témy** | Osobnostný a sociálny rozvoj | |
| **Medzipredmetové**  **vzťahy** | Prírodoveda | |
| **Všeobecné ciele** | a) Rozvíjať fonematické uvedomovanie  b) Poznať a čítať písmená slovenskej abecedy  c) Písať správne tvary písmen slovenskej abecedy  d) Rozvíjať komunikačné a vyjadrovacie schopnosti | |
| **Špecifické ciele** | kognitívne | a.1) Identifikovať hlásku *T* v reči  a.2) Určiť hlásku *T* na začiatku, vo vnútri a na konci slova  b.1) Čítať všetky tvary písmen *T, t*  b.2) Čítaťslabiky, slová a vety vytvorené z daných písmen  b.3) Čítať s porozumením  d.1) Pomenovať obrázky  d.2) Počúvať a zopakovať rozprávanie  d.3) Používať spisovnú výslovnosť |
| psychomotorické | c.1) Písať správne písané i tlačené tvary písmen *T, t*  c.2) Písať správne slabiky, slová a vety vytvorené z daných písmen |
| afektívny | d.4) Vyjadriť svoj vzťah k tajomstvu |
| **Typ vyučovacej hodiny** | expozičná, dvojhodinový blok (90´) | |
| **Vyučovacie metódy** | riadený rozhovor, didaktická hra, práca s ilustráciou, produkčná metóda | |
| **Organizačné formy práce** | spoločná práca, samostatná práca | |
| **Pomôcky** | HUPSOV šlabikár LIPKA, 2. časť, Písanie, 4. zošit, maňuška HUPSA, multimediálny disk (MMD) k šlabikáru, PC, dataprojektor | |
| **Výkonový štandard** | Žiak vie:   1. identifikovať hlásku *T* v reči *(1. úroveň – zapamätanie)* 2. sluchovo určiťpozíciu hlásky *T* na začiatku, vo vnútri a na konci slova *(2. úroveň – porozumenie)* 3. určiť grafickú podobu tvarov písmena *T (1. úroveň – zapamätanie)* 4. vyhľadať v texte dané slová *(2. úroveň – porozumenie)* 5. čítať všetky tvary písmena *T (1. úroveň – zapamätanie)* 6. tvoriť vety podľa zadania *(3. úroveň – aplikácia)* 7. písať správne veľké písané *T (1. úroveň – zapamätanie)* 8. rozprávať o tom, čo je tajomstvo *(2. úroveň – reagovanie)* | |
| **Nástroje hodnotenia** | porovnanie výsledkov žiaka s jeho predchádzajúcimi výsledkami (individualizované hodnotenie) | |

Príprava je vypracovaná podľa **Metodických komentárov k HUPSOVMU šlabikáru LIPKA®**, 2. časť, strana 44.

| ***Štruktúra*** | ***Činnosť*** | ***Čas*** | ***Didaktické poznámky*** |
| --- | --- | --- | --- |
|  | **1. hodina, časť ČÍTANIE** |  |  |
| 1. úvodná časť | * Privítanie žiakov v triede * Zraková rozcvička | 3´ | Individuálne podľa podmienok a zvyklostí konkrétnej triedy.  Ako zrakovú rozcvičku môžeme použiť interaktívne cvičenie *Lienka na výlete* na MMD. |
| 2. motivačná časť | * Motivačné rozprávanie | 2´ | HUPS sa môže spýtať žiakov, či vedia, čo je tajomstvo. V krátkom riadenom rozhovore sa ich spýtame, či oni majú nejaké tajomstvo a kedy je dôležité nevyzradiť ho (napr. ak pripravujú prekvapenie pre niekoho blízkeho...). HUPS povie žiakom, že on vie jedno tajomstvo, o ktorom si prváci prečítajú v šlabikári. Najskôr sa však naučia poznať a čítať rodinku nového písmena, ktoré je na začiatku slova *tajomstvo*.Žiaci určia písmeno. |
| 3. expozičná časť | * Vyvodenie tvarov písmena *T* na nápovednej tabuli      * Šlabikár, strana 17, vyvodenie všetkých tvarov písmena *T*      * Šlabikár, strana 17   + práca s vyvodzovacími obrázkami      * Didaktická hra *Vlny*   + tvorenie slov s novou hláskou | 5´ | Žiakom ukážeme nápovedný obrázok traktora na nápovednej tabuli. Určia a pomenujú prvú hlásku v názve obrázka.  Na nápovednej tabuli s písmenom *T* predstavíme rodinku písmena *T: veľké* *tlačené T, malé tlačené t, veľké písané T, malé písané t*.  Spoločne so žiakmi opakujeme názvy písmen. Rodinku písmena *T* žiaci môžu predstaviť aj HUPSOVI.  Potom si žiaci otvoria šlabikár na strane 17, pomenujú nápovedný obrázok a prečítajú všetky tvary písmena *T* pod nápovedným obrázkom.  Žiaci pomenujú trojice obrázkov v jednotlivých riadkoch a určia pozíciu hlásky *T* v slovách. Žiaci môžu hovoriť ďalšie slová s hláskou *T* a určiť jej pozíciu v slove. Slová môžu použiť vo vetách. Opäť dbáme na čo najpresnejšie formulácie žiakov (neopakovať zbytočne slová, neúčelne nepoužívať a neopakovať zámená a pod.).  Pri riešení úlohy môžeme použiť *MMD/Nácvičné obdobie/písmeno T/Vyvodzovacie obrázky.*    Dôvodom zaradenia hry je okamžitá spätná väzba na to, či žiaci vedia vymyslieť slovo s hláskou *T* na začiatku, vo vnútri alebo na konci slova.  Žiakom povieme, aby sa postupne stavali a povedali slovo s hláskou *T*. Žiaci vstávajú z lavíc v poradí, ako sedia, po vyslovení slova zostanú stáť. Keď sa všetci vystriedajú, začnú opäť tvoriť slová s hláskou *T*, ale po splnení zadania si sadnú. Státím a sadnutím žiaci pripomínajú pohyb vlny (ako pri športových podujatiach na tribúne). Aby boli „vlny“ rýchlejšie, môžeme žiakov rozdeliť na skupiny podľa radov lavíc, v ktorých sedia (každý rad spraví samostatnú vlnu). |
| 4. fixačná časť | * Motivačný text *HUPSOVO tajomstvo*   + počúvanie básne o HUPSOVI   + rozhovor o prečítanom texte      * Šlabikár, strana 17, úloha   + dokreslenie ilustrácie   + vyhľadanie daných slov v texte | 15´ | So žiakmi sa presunieme do zadnej časti triedy (mimo lavíc).  Žiakom prečítame báseň. Po prečítaní textu žiakom kladieme otázky viažuce sa k porozumeniu textu. Napríklad: *Kto necháva v tráve stopy? Čo v záhrade straší? Kto stráži trávnik?...*  Po rozhovore žiaci prerozprávajú báseň. Dbáme na čo najpresnejšie formulácie žiakov (neopakovať zbytočne slová, neúčelne nepoužívať a neopakovať zámená a pod.).  V texte sa nachádza slovo odlíšené iným typom písma. Vysvetlenie významu zvýrazneného slova nájdeme v HUPSOVOM slovníku, *MMD/Nácvičné obdobie/písmeno T/HUPSOV SLOVNÍK/str. 17 HUPSOVO tajomstvo.*  Pri riešení úlohy môžeme žiakov rozdeliť na dve skupiny.  **Prvá skupina** bude riešiť zadanie úlohy a) – dokresľovať ilustráciu k textu.  Žiaci pracujú samostatne.  **Druhá skupina** bude riešiť zadanie úlohy b) – vyhľadávať dané slová v texte. So skupinou pracujeme spoločne, aby sme mohli diagnostikovať schopnosť žiakov vyhľadať v texte slová podľa grafickej podoby. Žiaci najskôr pomenujú zvieratá na obrázkoch. Mali by hneď zistiť, že sú to slová, ktoré počuli v texte. Hoci ich nevedia prečítať, porovnaním tvarov písmen ich nájdu v texte a podčiarknu takou farbou, akou je napísané slovo v obrázku.  Prácu skupín vymeníme, žiakov priebežne kontrolujeme. |
|  | **1. hodina, časť PÍSANIE** |  |  |
| 1. expozičná časť | * Písanie, 4. zošit, strana 24   + rozcvičenie rúk   + ukážka správneho tvaru a postupu písania | 8´ | Pred písaním vždy zaradíme rozcvičenie ruky (klopanie prstami po lavici, „kráčanie“ prstami po lavici, krúženie zápästím, krúženie ramenom...).  Spoločne sa zameriame na motivačný obrázok v predpisovom zošite a všetky tvary písmena *T* v záložkách pod sebou. Žiaci prečítajú všetky tvary písmena *T* a povedia, ktoré písmeno sa budú učiť písať (je vyznačené ružovou farbou).  Na multimediálnom disku k šlabikáru spustíme program s animáciou postupu správneho písania veľkého písaného *T*, *MMD/Nácvičné obdobie/písmeno T/Postup správneho písania.* Postup práce s MMD nájdeme v metodických komentároch na multimediálnom disku.  Animáciu niekoľkokrát opakujeme a žiaci opisujú pohyb pera. Potom píšu tvar veľkého písaného *T* vystretou rukou vo vzduchu spolu s animáciou.  Žiaci potom nacvičujú písanie veľkého písaného *T* v cvičnom zošite. |
| 2. fixačná časť | * Písanie, 4. zošit, strana 24   + nácvik písania veľkého tvaru písmena      * + precvičovanie grafickej podoby písmena      * Písanie, 4. zošit, strana 24   + písanie tvarov písmena *T*a slabiky | 10´ | Keď žiaci zvládli tvar písmena v cvičnom zošite, pokračujú v predpisovom zošite. Najskôr obťahujú tvar veľkého písaného *T,* ktorý je doplnený šípkami s číslami vyjadrujúcimi postupnosť pri jeho písaní. Žiaci najskôr opíšu postup*,* potomobťahujú tvar písmena rôznymi farbičkami.  Grafickú podobu písmena si žiaci zopakujú v tabuľke s písmenami. Vyfarbia iba tvary veľkého písaného *T*. Cieľom tejto úlohy je utvrdiť si správnu grafickú podobu veľkého písaného *T*. Žiakov priebežne kontrolujeme.  Žiaci obtiahnu veľký tvar písmena *T* v prvom riadku, môžu písať ceruzkou alebo farbičkami. Upozorníme ich na šípky a bodky – správny smer a rozstupy písmen pri písaní. Do riadkov s pomocnými linajkami žiaci píšu perom. Na tabuľu môžeme napísať slabiku *Tu* a vyznačiť spojovaciu čiaru.    Pri sebahodnotení sa žiaci môžu zamerať na písanie správneho tvaru „klobúčika“ písmena *T*. Žiaci môžu zakrúžkovať zelenou farbičkou v každom riadku dve písmená a slabiky, ktoré sa im najviac vydarili. |
| 3. záverečná časť | * Spoločné vyhodnotenie práce   + vyhodnotenie práce žiakov | 2´ | Na záver hodiny žiaci ešte raz prečítajú všetky tvary nového písmena *T* a rukou vo vzduchu napíšu tvar veľkého písaného *T.* |
|  | **2. hodina** |  |  |
| 1. úvodná časť | * Opakovanie   + čítanie známych viet z tabule | 3´ | Žiaci môžu čítať známe vety z tabule (napr. *Ovce behajú po lúke. Ujo Lacko býva celkom sám. Ocka bolí palec. Lucka má malé kocky. Alica má belasú policu. Máme malú lasicu? Ocko je plavec. Malá Cilka umýva lavicu. Samka bolí líce. Umy policu!*). |
| 2. expozičná časť | * Písanie, 4. zošit, strana 25   + precvičenie písania | 10´ | Žiaci napíšu vystretou rukou vo vzduchu tvar veľkého písaného *T*.  Potom predpíšeme na tabuľu slabiky s písmenom *T*, žiakov upozorníme na pripojenie písmen. Žiaci si najskôr nacvičia písanie v cvičnom zošite, potom samostatne píšu do predpisového zošita. Upozorníme ich, aby nezabudli prečítať a skontrolovať, čo napísali.  Prácu žiakov priebežne kontrolujeme.  Po napísaní horného bloku riadkov na strane prerušíme písanie. Spoločne prečítame slovo *ZELENÁ* napísané na farbičke. Žiaci vyfarbia zelenou farbou plôšku, ktorá predeľuje stranu.  Cieľom je zmena činnosti a uvoľnenie zápästia. |
| 3. fixačná časť | * Šlabikár, strana 14   + čítanie slov s novým písmenom      * Didaktická hra *Hádankostroj* * Písanie, 4. zošit, strana 25   + písanie slov a vety | 30´ | So žiakmi sa môžeme presunúť do zadnej časti triedy (mimo lavíc), šlabikáre a farbičky majú so sebou.  Žiaci najskôr môžu spoločne prečítať každý riadok rovnomerným pomalším a plynulým tempom. Potom môžu čítať stĺpce slov striedavo chlapci a dievčatá alebo striedavo čítajú, ako sedia vedľa seba.  Potom môžu čítať vo dvojiciach slová v stĺpcoch rozdelené na slabiky. Opäť čítajú všetci slabiky a slová, ale tak, že čítajú stĺpce súvisle ako vlnovku (každý druhý stĺpec začnú čítať zospodu, aby nadviazali na posledné slovo predchádzajúceho stĺpca). Dôležité je, aby mali žiaci rovnaké tempo čítania a „nestratili“ sa v texte.  Pri riešení úlohy môžeme použiť *MMD/Nácvičné obdobie/písmeno T/Práca so šlabikárom/str. 17, NOVÉ SLOVÁ.*  Opis hry je v metodických komentároch. Dôvodom jej zaradenia je precvičenie logického myslenia a vyjadrovania žiakov, čítanie slov a orientácia v texte. Pri hre pracujú žiaci so slovami z predchádzajúcej úlohy. Jeden žiak bude tvoriť hádanku, ostatní hľadajú správne riešenie v slovách v úlohe. Napr. *Je to názov dňa v týždni. Slovo je v prvom stĺpci.* Odpoveď: *sobota*. *Je to vec, ktorú potrebujeme pri zametaní. Slovo je v riadku so zeleným trojuholníkom.* Odpoveď: *metla*.  Rozsah slov, medzi ktorými žiaci hľadajú odpoveď, môžeme rozšíriť na niekoľko stĺpcov alebo riadkov naraz.  Žiaci samostatne píšu do predpisového zošita. Prácu priebežne kontrolujeme a žiakov chválime za ich pokrok.  Pri sebahodnotení sa žiaci môžu zamerať na dodržiavanie správneho rozstupu písmen v slovách.  Žiaci môžu zakrúžkovať zelenou farbičkou slovo, ktoré sa im najviac vydarilo. |
| 4. záverečná časť | * Vyhodnotenie práce na hodine | 2´ | Prácu žiakov hodnotíme individuálne, oceňujeme a zdôrazňujeme každé napredovanie. |

|  |  |  |
| --- | --- | --- |
| **Predmet** | **Slovenský jazyk a literatúra** | |
| **Vzdelávacia oblasť** | Jazyk a komunikácia | |
| **Ročník** | prvý | |
| **Vyučujúci** |  | |
| **Dátum** |  | |
| **Učebnica** | **HUPSOV šlabikár LIPKA®** | |
| **Tematický celok** | Čítanie – **Hláska a písmená *T, t***  Písanie – **veľké písané *T,* malé písané *t*** | |
| **Prierezové témy** | Environmentálna výchova | |
| **Medzipredmetové**  **vzťahy** | Prírodoveda | |
| **Všeobecné ciele** | a) Poznať a čítať písmená slovenskej abecedy  b) Písať správne tvary písmen slovenskej abecedy  c) Rozvíjať komunikačné a vyjadrovacie schopnosti | |
| **Špecifické ciele** | kognitívne | a.1) Čítať všetky tvary písmen *T, t*  a.2) Čítaťslová a vety vytvorené z daných písmen  a.3) Čítať s porozumením  c.1) Reprodukovať rozprávanie  c.2) Používať spisovnú výslovnosť |
| psychomotorické | b.1) Písať správne písané i tlačené tvary písmen *T, t*  b.2) Písať správne slová a vety vytvorené z daných písmen |
| afektívny | c.3) Vyjadriť svoj vzťah k svojej rodine |
| **Typ vyučovacej hodiny** | fixačná, dvojhodinový blok (90´) | |
| **Vyučovacie metódy** | riadený rozhovor, didaktická hra, práca s ilustráciou, produkčná metóda | |
| **Organizačné formy práce** | spoločná práca, skupinová práca, samostatná práca | |
| **Pomôcky** | HUPSOV šlabikár LIPKA, 2. časť, Písanie, 4. zošit, maňuška HUPSA, kartičky s vetami napísanými po slovách, multimediálny disk (MMD) k šlabikáru, PC, dataprojektor | |
| **Výkonový štandard** | Žiak vie:   1. čítať slová a vety s novým písmenom *(1. úroveň – zapamätanie)* 2. vyhľadať informáciu priamo uvedenú v texte *(2. úroveň – porozumenie)* 3. napísať slová znázornené na obrázkoch *(2. úroveň – porozumenie)* 4. tvoriť vety podľa zadania *(3. úroveň – aplikácia)* 5. písať správne malé písané *t (1. úroveň – zapamätanie)* 6. rozprávať o tom, ako trávi čas so svojou rodinou *(2. úroveň – reagovanie)* | |
| **Nástroje hodnotenia** | porovnanie výsledkov žiaka s jeho predchádzajúcimi výsledkami (individualizované hodnotenie) | |

Príprava je vypracovaná podľa **Metodických komentárov k HUPSOVMU šlabikáru LIPKA®**, 2. časť, strana 44.

| ***Štruktúra*** | ***Činnosť*** | ***Čas*** | ***Didaktické poznámky*** |
| --- | --- | --- | --- |
|  | **1. hodina, časť ČÍTANIE** |  |  |
| 1. úvodná časť | * Privítanie žiakov v triede * Zraková rozcvička | 3´ | Individuálne podľa podmienok a zvyklostí konkrétnej triedy.  Ako zrakovú rozcvičku môžeme použiť interaktívne cvičenie *Lienka na výlete* na MMD. |
| 2. expozičná časť | * Motivačné rozprávanie * Šlabikár, strana 18, úloha 1   + čítanie krátkych viet so správnou intonáciou   + vyhľadanie informácie priamo uvedenej v texte      * Didaktická hra *Drep – skok („Klamaná“)* | 15´ | HUPS sa môže spýtať žiakov, či majú doma záhradu, do ktorej chodia so svojimi rodičmi alebo starými rodičmi. Ak áno, žiaci povedia, ako im v záhrade pomáhajú a či ich to baví. Ak nie, HUPS sa spýta, či by chceli mať záhradu, o ktorú by sa starali. Žiakov sa môžeme spýtať, ako by chceli tráviť voľný čas so svojimi blízkymi a prečo.  Žiaci čítajú spoločne rovnomerným pomalším a plynulým tempom. Potom čítajú individuálne po dvoch riadkoch. Pri opakovanom čítaní môžu prečítať celý text po slabikách.  Riešenie úlohy b) zaradíme až po didaktickej hre.  Dôvodom zaradenia hry je opakovanie slov, ktoré boli alebo neboli v texte, a zmena činnosti.  Môžeme vybrať žiaka, ktorý bude hovoriť slová z textu a iné. Pri skákaní a drepoch bude ostatných žiakov mýliť – klamať, aby boli pri hre pozornejší. Kto sa pomýli, vypadáva z hry.  Po skončení hry žiaci samostatne vypracujú úlohu b). Riešenie povedia nahlas, tiež umiestnenie slova v texte (*kohút, slovo je v predposlednom riadku*). |
| 3. fixačná časť | * Šlabikár, strana 18, úloha 2   + písanie slov znázornených na obrázkoch | 5´ | HUPS môže povedať žiakom, že spolu s jeho kamarátom v krajine škriatkov chcú mať záhradu, ale nevedia sa zatiaľ o ňu starať. Preto potrebujú radu a pomoc.  Žiaci pomenujú predmety na obrázku a určia, čo by mohol HUPS používať v záhrade. Slová žiaci môžu napísať na tabuľu (*motyka, lopata, metla*).  Spoločne určia, ktorý predmet nie je pracovným nástrojom (*balón*). Potom riešia úlohu samostatne.  Pri riešení úlohy môžeme použiť *MMD/Nácvičné obdobie/písmeno T/Práca so šlabikárom/str. 18, úloha 2.* |
|  | **1. hodina, časť PÍSANIE** |  |  |
| 1. expozičná časť | * Písanie, 4. zošit, strana 26   + rozcvičenie rúk   + ukážka správneho tvaru a postupu písania | 8´ | Pred písaním vždy zaradíme rozcvičenie ruky (klopanie prstami po lavici, „kráčanie“ prstami po lavici, krúženie zápästím, krúženie ramenom...).  Spoločne sa zameriame na motivačný obrázok v predpisovom zošite a všetky tvary písmena *t* v záložkách pod sebou. Žiaci prečítajú všetky tvary písmena *t* a povedia, ktoré písmeno sa budú učiť písať (je vyznačené ružovou farbou).  Na multimediálnom disku k šlabikáru spustíme program s animáciou postupu správneho písania malého písaného *t*, *MMD/Nácvičné obdobie/písmeno T/Postup správneho písania.* Postup práce s MMD nájdeme v metodických komentároch na multimediálnom disku.  Animáciu niekoľkokrát opakujeme, prípadne zastavíme na mieste, kde chceme upozorniť na zmenu smeru písania a žiaci opisujú pohyb pera. Potom píšu tvar malého písaného *t* vystretou rukou vo vzduchu spolu s animáciou.  Žiaci nacvičujú písanie malého písaného *t* v cvičnom zošite. |
| 2. fixačná časť | * Písanie, 4. zošit, strana 26   + nácvik písania veľkého tvaru písmena      * + precvičovanie grafickej podoby písmena      * Písanie, 4. zošit, strana 26   + písanie tvarov písmena *t*do riadkov | 12´ | Keď žiaci zvládli tvar písmena v cvičnom zošite, pokračujú v predpisovom zošite. Najskôr obťahujú tvar malého písaného *t,* ktorý je doplnený šípkami s číslami vyjadrujúcimi postupnosť pri jeho písaní. Žiaci najskôr opíšu postup*,* potomobťahujú tvar písmena rôznymi farbičkami.  Grafickú podobu písmena si žiaci zopakujú v tabuľke s písmenami. Vyfarbia iba tvary malého písaného *t*. Cieľom tejto úlohy je utvrdiť si správnu grafickú podobu malého písaného *t*. Žiakov priebežne kontrolujeme.  Žiaci obtiahnu veľký tvar písmena *t* v prvom riadku, môžu písať ceruzkou alebo farbičkami. Upozorníme ich na šípky a bodky – správny smer a rozstupy písmen pri písaní.    Pri sebahodnotení sa žiaci môžu zamerať na správnu šírku písmena. Žiaci môžu zakrúžkovať zelenou farbičkou dve písmená, ktoré sa im najviac vydarili. |
| 3. záverečná časť | * Spoločné vyhodnotenie práce   + vyhodnotenie práce žiakov | 2´ | Na záver hodiny žiaci rukou vo vzduchu napíšu tvar malého písaného *t.* |
|  | **2. hodina, časť ČÍTANIE** |  |  |
| 1. úvodná časť | * Opakovanie   + čítanie známych slov | 3´ | Žiaci môžu spoločne čítať slová z ponuky slov v šlabikári na strane 17. |
| 2. opakovanie | * Didaktická hra *Vety spia* | 5´ | Opis didaktickej hry je v metodických komentároch. Dôvodom jej zaradenia je precvičiť si skladanie a čítanie viet. Môžeme použiť vety: *Iveta má malú metlu. Ujo Kamil kúpil auto. Oto má belasú loptu. Lopata je samé blato. Tato umýva lopatu. Iveta si pýta sivé sito.* |
| 3. fixačná časť | * Šlabikár, strana 18, úloha 3   + čítanie krátkych viet so správnou intonáciou   + porovnávanie viet | 15´ | Žiakov sa najskôr spýtame, ako sa doma hrajú, keď majú voľný čas. HUPS môže povedať žiakom, že im pomôže prečítať text o tom, ako sa Timko a Katka spolu hrali.  Žiaci čítajú spoločne s HUPSOM rovnomerným pomalším a plynulým tempom. Text je určený najmä na nácvik techniky čítania, preto sa pri čítaní zameriame predovšetkým na správnosť, plynulosť, priamu reč, melódiu viet. Postupne číta každý žiak po jednej vete. Pri opätovnom čítaní textu môžeme využiť rolové čítanie. Vety, ktoré vyjadrujú, čo hovorí Timko, môžu čítať určení žiaci.  Pri riešení úlohy b) žiaci pracujú najskôr spoločne. Prečítajú vety a vyhľadajú ich v texte. Vety môžu podčiarknuť rovnakou farbou. Potom samostatne zvýraznia v úlohe b) slovo, ktorým sa vety odlišujú. |
|  | **2. hodina, časť PÍSANIE** |  |  |
| 1. expozičná časť | * Písanie, 4. zošit, strana 27   + rozcvičenie rúk   + písanie slov | 10´ | Pred písaním vždy zaradíme rozcvičenie ruky (klopanie prstami po lavici, „kráčanie“ prstami po lavici, krúženie zápästím, krúženie ramenom...).  Žiaci napíšu vystretou rukou vo vzduchu tvar malého písaného *t*.  Potom predpíšeme na tabuľu slová z predpisového zošita. Skôr než žiaci začnú nacvičovať písanie nových slov, každé slovo najskôr nahlas povedia, rozložia ho na hlásky a povedia počet hlások v slove. Môžeme sa ich spýtať, či rozumejú slovu a vedia ho použiť vo vete. Potom žiaci slová napíšu do cvičného zošita a neskôr do predpisového zošita. Slová po napísaní pozorne prečítajú a skontrolujú.  Prácu žiakov priebežne kontrolujeme a hodnotíme.  Po napísaní horného bloku riadkov na strane prerušíme písanie.  Spoločne prečítame slovo *ZELENÁ* napísané na farbičke. Žiaci vyfarbia zelenou farbou plôšku, ktorá predeľuje stranu. Cieľom je zmena činnosti a uvoľnenie zápästia. |
| 2. fixačná časť | * Didaktická hra *Vláčik* * Písanie, 4. zošit, strana 23   + rozcvičenie rúk   + písanie slov | 10´ | Dôvodom zaradenia hry je opakovanie tvorenia slov s hláskou *T* a zmena činnosti na hodine.  Pri písaní dolného bloku slov žiaci pokračujú podobne ako pri písaní slov v hornej časti strany. Slová, ktoré žiaci nestihli napísať v škole, môžeme zadať ako domácu úlohu.  Pri sebahodnotení sa žiaci môžu zamerať na dodržiavanie správnej hornej výšky písmen v slovách.  Žiaci môžu zakrúžkovať zelenou farbičkou v každom riadku slovo, ktoré sa im najviac vydarilo. |
| 3. záverečná časť | * Vyhodnotenie práce na hodine | 2´ | Žiakov pochválime za prácu na hodine. Môžu zopakovať názvy hračiek, s ktorými sa Timko a Katka hrali (šlabikár, strana 18, úloha 3). |

|  |  |  |
| --- | --- | --- |
| **Predmet** | **Slovenský jazyk a literatúra** | |
| **Vzdelávacia oblasť** | Jazyk a komunikácia | |
| **Ročník** | prvý | |
| **Vyučujúci** |  | |
| **Dátum** |  | |
| **Učebnica** | **HUPSOV šlabikár LIPKA®** | |
| **Tematický celok** | Čítanie – **Hláska a písmená *T, t***  Písanie – **veľké písané *T,* malé písané *t*** | |
| **Prierezové témy** | Osobnostný a sociálny rozvoj | |
| **Medzipredmetové**  **vzťahy** | Prírodoveda | |
| **Všeobecné ciele** | a) Poznať a čítať písmená slovenskej abecedy  b) Písať správne tvary písmen slovenskej abecedy  c) Rozvíjať komunikačné a vyjadrovacie schopnosti | |
| **Špecifické ciele** | kognitívne | a.1) Čítaťslová a vety vytvorené z daných písmen  a.2) Čítať s porozumením  c.1) Opísať ilustráciu  c.2) Počúvať a zopakovať rozprávanie  c.3) Používať spisovnú výslovnosť |
| psychomotorické | b.1) Písať správne písané i tlačené tvary písmen *T, t*  b.2) Písať správne slová a vety vytvorené z daných písmen |
| afektívny | c.4) Rozprávať o potrebe bezpečia |
| **Typ vyučovacej hodiny** | fixačná, dvojhodinový blok (90´) | |
| **Vyučovacie metódy** | riadený rozhovor, didaktická hra, práca s ilustráciou, produkčná metóda | |
| **Organizačné formy práce** | spoločná práca, skupinová práca, samostatná práca | |
| **Pomôcky** | HUPSOV šlabikár LIPKA, 2. časť, Písanie, 4. zošit, maňuška HUPSA, Pracovný zošit k HUPSOVMU šlabikáru LIPKA, multimediálny disk (MMD) k šlabikáru, PC, dataprojektor | |
| **Výkonový štandard** | Žiak vie:   1. čítať slová a vety so správnou intonáciou *(1. úroveň – zapamätanie)* 2. určiť slovo vyjadrujúce dej na obrázku *(2. úroveň – porozumenie)* 3. doplniť príbeh o text opisujúci situáciu pred dejom v texte a po ňom *(3. úroveň – aplikácia)* 4. tvoriť vety podľa zadania *(3. úroveň – aplikácia)* 5. písať tlačené tvary písmen *T, t (1. úroveň – zapamätanie)* 6. tvoriť vety k obrázku *(3. úroveň – aplikácia)* 7. rozprávať o tom, ako je dôležité cítiť sa bezpečne *(2. úroveň – reagovanie)* | |
| **Nástroje hodnotenia** | porovnanie výsledkov žiaka s jeho predchádzajúcimi výsledkami (individualizované hodnotenie) | |

Príprava je vypracovaná podľa **Metodických komentárov k HUPSOVMU šlabikáru LIPKA®**, 2. časť, strana 44.

| ***Štruktúra*** | ***Činnosť*** | ***Čas*** | ***Didaktické poznámky*** |
| --- | --- | --- | --- |
|  | **1. hodina** |  |  |
| 1. úvodná časť | * Privítanie žiakov v triede * Zraková rozcvička | 3´ | Individuálne podľa podmienok a zvyklostí konkrétnej triedy.  Ako zrakovú rozcvičku môžeme použiť interaktívne cvičenie *Lienka na výlete* na MMD. |
| 2. expozičná časť | * Didaktická hra *Domček* * Šlabikár, strana 19, úloha 4   + dopísanie slova vyjadrujúceho dej na obrázku | 10´ | Didaktickú hru žiaci poznajú z predchádzajúcich hodín. Dôvodom jej zaradenia je precvičiť skladanie slov zo známych písmen. Žiaci pracujú samostatne. Ich úlohou je najskôr vyriešiť matematický príklad a vytriediť tak „správne kartičky“. Tie potom otočia na opačnú stranu a z písmen zložia slovo. Ak sa im slovo nedá zložiť, znamená to, že spravili chybu v počítaní príkladov. Zložené slová prečítajú. Žiakov chválime za samostatnú prácu.  HUPS môže povedať žiakom, že pre nich pripravil obrázkovú hádanku. Majú zistiť, či je na obrázku *svetlo* alebo *tma*. Žiaci si prezrú obrázky. Určia správne slovo a dopíšu ho na linajku pod obrázok. Pracujú samostatne, kontrolujú spoločne.  Pri riešení úlohy môžeme použiť *MMD/Nácvičné obdobie/písmeno T/Práca so šlabikárom/str. 19, úloha 4.* |
| 3. fixačná časť | * Šlabikár, strana 19, úloha 5   + čítanie viet      * Šlabikár, strana 16, písanie tlačených písmen      * Pracovný zošit, strana 22, úlohy 1, 2 | 30´ | HUPS môže povedať žiakom, že sa raz chystal na výlet, ale nakoniec nešiel. Prečo, to sa prváci dočítajú v príbehu v šlabikári. Čítajú spoločne rovnomerným pomalším a plynulým tempom. Chýbajúce slovo doplnia až po rozhovore o príbehu.  Po prečítaní príbehu sa žiakov v krátkom riadenom rozhovore spýtame, prečo sa podľa nich HUPS vrátil domov, či je aj pre nich dôležité cítiť sa bezpečne a prečo. Potom spoločne navrhnú slová, ktoré môžu doplniť do textu, napr. *nebezpečný, tmavý, nudný...* Môžu doplniť príbeh o text opisujúci situáciu pred dejom v texte a po ňom.    Pri opakovanom čítaní čítajú žiaci jednotlivo, vo dvojiciach alebo v skupinkách po častiach textu. Na záver žiaci príbeh samostatne prerozprávajú a poradia HUPSOVI, kedy by bol jeho výlet bezpečný.  Žiaci najskôr napíšu tvary písmen vystretou rukou vo vzduchu, potom ich píšu do šlabikára. Pracujú samostatne. Priebežne ich prácu kontrolujeme a individuálne hodnotíme.  Pri nácviku písania tlačených tvarov písmen môžeme využiť pracovné listy na *MMD/Nácvičné obdobie/písmeno T/Pracovný list písmeno T, Pracovný list písmeno t.*  Pri riešení úlohy môžeme použiť *MMD/Nácvičné obdobie/písmeno T/Práca so šlabikárom/tlačené t, T.*  Keď žiaci dopíšu tvary tlačených písmen, samostatne riešiaHUPSOVU úlohu. Niektorých žiakov vyzveme, aby povedali svoje napísané slová vo vetách. Všetkých žiakov pochválime za samostatnú prácu.  Úlohy v pracovnom zošite sú opakovacie, jednoduché, preto žiakom vysvetlíme zadanie a potom pracujú samostatne. Ich prácu priebežne kontrolujeme. |
| 4. záverečná časť | * Vyhodnotenie práce na hodine | 2´ | Žiakov pochválime za prácu na hodine. Môžu vystretou rukou vo vzduchu napísať tlačené tvary písmena *T*. |
|  | **2. hodina** |  |  |
| 1. úvodná časť | * Didaktická hra *Drep* – *skok* | 3´ | Dôvodom zaradenia didaktickej hry je precvičovanie fonematického uvedomovania hlásky *T* v slovách*.* Žiakom hovoríme rôzne slová. Ak povieme slovo, v ktorom je hláska *T*, žiaci vyskočia, ak povieme slovo, v ktorom hláska *T* nie je, spravia drep. Napríklad: *citrón –* skok, *lavica –* drep. Hovorením slov môžeme poveriť aj niektorého žiaka. |
| 2. expozičná časť | * Pracovný zošit, strana 21, čítanie o zvieratách      * Pracovný zošit, strana 21, úloha 1      * Pracovný zošit, strana 21, úloha 2      * Pracovný zošit, strana 21, úloha 3      * Pracovný zošit, strana 21, úloha 4 | 20´ | So žiakmi sa môžeme presunúť do zadnej časti triedy (mimo lavíc).  Žiaci pomenujú všetky tvary písmena *T*. Potom sa pokúsia samostatne prečítať názov zvieraťa, o ktorom sa dozvedia niečo viac z pracovného zošita. Skôr než im o ňom niečo prečítame, spýtame sa, či zviera poznajú a čo je podľa ilustrácie preň charakteristické. Potom im prečítame informáciu o *termitoch*.  Skôr než budú žiaci riešiť úlohu v pracovnom zošite, hľadajú tvary písmen *T* vo svojej triede. Potom im vysvetlíme zadanie a pracujú samostatne.  HUPS môže povedať žiakom, že im pripravil ďalšiu zábavnú úlohu – skrývačku. Skryl mená detí do tabuľky. Sú napísané v dvoch smeroch, aby to prváci nemali veľmi jednoduché.  Žiakom vysvetlíme zadanie, spoločne vyhľadáme jedno meno napísané vodorovne (napr. *BETKA* – prvý riadok), jedno meno napísané zvisle (napr. *KATKA* – štvrtý stĺpec). Upozorníme ich tiež, že v tabuľke sú aj mená, ktoré sa zatiaľ neučili čítať (*ZUZA, ZITA, ZLATKA*). Žiaci pracujú vo dvojiciach.    So žiakmi sa môžeme presunúť do zadnej časti triedy (mimo lavíc).  Žiaci si najskôr prezrú obrázok a potom nahlas prečítajú vety.  Pri určovaní správnosti viet musia svoje rozhodnutie zdôvodniť. Napríklad: A: *Timko je v lese.* – *veta je pravdivá, lebo stan je na okraji lesa, preto je tam málo stromov.* B: *Timko je v lese.* – *veta je nepravdivá, lebo v lese býva veľa stromov.* Podobne žiaci zdôvodňujú aj ďalšie vety. Úloha je divergentná, môže mať viacero správnych odpovedí. Veľmi dôležité je argumentovanie žiakov.  Úlohu žiaci vypracujú samostatne.  Pri sebahodnotení sa žiaci môžu zamerať na správne argumentovanie v tretej úlohe. |
| 3. fixačná časť | * Pracovný zošit, strana 22, úloha 3   + písanie viet k obrázku      * Pracovný zošit, strana 22, úloha 4   + vyfarbenie maľovanky | 20´ | HUPS môže povedať žiakom, že sa mu veľmi páči obrázok hrajúcich sa detí. Chce o ňom vymyslieť vety a potrebuje pomoc prvákov.  Žiaci si obrázok prezrú a potom tvoria jednoduché vety. Niektoré z nich napíšu do pracovného zošita (napr. *Ela má bábiku. Ela má kolísku. Lacko má valec. Lacko má loptu a auto...*).  Žiaci vyfarbujú maľovanku podľa zadania. HUPSOVI môžu povedať, že mu pripravia prekvapenie – obrázok.  Dokončenie maľovanky môžeme zadať ako domácu úlohu. |
| 4. záverečná časť | * Vyhodnotenie práce na hodine | 2´ | Žiakov pochválime za prácu na hodine. Môžu zopakovať, čo si zapamätali o termitoch. |

|  |  |  |
| --- | --- | --- |
| **Predmet** | **Slovenský jazyk a literatúra** | |
| **Vzdelávacia oblasť** | Jazyk a komunikácia | |
| **Ročník** | prvý | |
| **Vyučujúci** |  | |
| **Dátum** |  | |
| **Učebnica** | **HUPSOV šlabikár LIPKA®** | |
| **Tematický celok** | Čítanie – **Hláska a písmená *Z, z***  Písanie – **veľké písané *Z,* malé písané *z*** | |
| **Prierezové témy** | Osobnostný a sociálny rozvoj | |
| **Medzipredmetové**  **vzťahy** | Matematika | |
| **Všeobecné ciele** | a) Rozvíjať fonematické uvedomovanie  b) Poznať a čítať písmená slovenskej abecedy  c) Písať správne tvary písmen slovenskej abecedy  d) Rozvíjať komunikačné a vyjadrovacie schopnosti | |
| **Špecifické ciele** | kognitívne | a.1) Identifikovať hlásku *Z* v reči  a.2) Určiť hlásku *Z* na začiatku a vo vnútri slova  b.1) Čítať všetky tvary písmen *Z, z*  b.2) Čítaťslabiky, slová a vety vytvorené z daných písmen  b.3) Čítať s porozumením  d.1) Pomenovať obrázky  d.2) Počúvať a zopakovať rozprávanie  d.3) Používať spisovnú výslovnosť |
| psychomotorické | c.1) Písať správne písané i tlačené tvary písmen *Z, z*  c.2) Písať správne slabiky, slová a vety vytvorené z daných písmen |
| afektívny | d.4) Spolupracovať pri získavaní informácií |
| **Typ vyučovacej hodiny** | expozičná, dvojhodinový blok (90´) | |
| **Vyučovacie metódy** | riadený rozhovor, didaktická hra, práca s ilustráciou, produkčná metóda | |
| **Organizačné formy práce** | spoločná práca, samostatná práca | |
| **Pomôcky** | HUPSOV šlabikár LIPKA, 2. časť, Písanie, 4. zošit, maňuška HUPSA, kartičky so známymi slovami, multimediálny disk (MMD) k šlabikáru, PC, dataprojektor | |
| **Výkonový štandard** | Žiak vie:   1. identifikovať hlásku *Z* v reči *(1. úroveň – zapamätanie)* 2. sluchovo určiťpozíciu hlásky *Z* na začiatku a vo vnútri slova *(2. úroveň – porozumenie)* 3. určiť grafickú podobu tvarov písmena *T (1. úroveň – zapamätanie)* 4. vymyslieť jednoduché kvízové otázky a návrhy odpovedí *(2. úroveň – porozumenie)* 5. čítať všetky tvary písmena *Z (1. úroveň – zapamätanie)* 6. tvoriť vety podľa zadania *(3. úroveň – aplikácia)* 7. písať správne veľké písané *Z (1. úroveň – zapamätanie)* 8. rozprávať o tom, ako môže získať a overiť si informácie *(2. úroveň – reagovanie)* | |
| **Nástroje hodnotenia** | porovnanie výsledkov žiaka s jeho predchádzajúcimi výsledkami (individualizované hodnotenie) | |

Príprava je vypracovaná podľa **Metodických komentárov k HUPSOVMU šlabikáru LIPKA®**, 2. časť, strana 54.

| ***Štruktúra*** | ***Činnosť*** | ***Čas*** | ***Didaktické poznámky*** |
| --- | --- | --- | --- |
|  | **1. hodina, časť ČÍTANIE** |  |  |
| 1. úvodná časť | * Privítanie žiakov v triede * Zraková rozcvička | 3´ | Individuálne podľa podmienok a zvyklostí konkrétnej triedy.  Ako zrakovú rozcvičku môžeme použiť interaktívne cvičenie *Lienka na výlete* na MMD. |
| 2. motivačná časť | * Motivačné rozprávanie | 2´ | HUPS sa môže spýtať žiakov, či vedia, čo je to kvíz. Potom im povie, že on si raz so svojimi kamarátmi vymyslel vedomostnú súťaž – kvíz. Pripravili si otázky o krajine škriatkov. HUPSOVI sa však veľmi nedarilo, lebo vtedy nevedel čítať a nemohol si prečítať potrebné informácie. Teraz, keď pozná veľa písmen, vie si prečítať, čo ho zaujíma. V šlabikári tiež videl jeden kvíz o zubrovi, zipse a zauchu. Teší sa, keď ho s prvákmi bude riešiť. Najskôr sa však naučia poznať a čítať rodinku nového písmena, ktoré je na začiatku slov *zubor, zips, zaucho*.Žiaci určia písmeno. |
| 3. expozičná časť | * Vyvodenie tvarov písmena *Z* na nápovednej tabuli      * Šlabikár, strana 20, vyvodenie všetkých tvarov písmena *Z*      * Šlabikár, strana 20   + práca s vyvodzovacími obrázkami      * Didaktická hra *Vláčik*   + tvorenie slov s novou hláskou | 5´ | Žiakom ukážeme nápovedný obrázok zvončeka na nápovednej tabuli. Určia a pomenujú prvú hlásku v názve obrázka.  Na nápovednej tabuli s písmenom *Z* predstavíme rodinku písmena *Z: veľké* *tlačené Z, malé tlačené z, veľké písané Z, malé písané z*.  Spoločne so žiakmi opakujeme názvy písmen. Rodinku písmena *Z* žiaci môžu predstaviť aj HUPSOVI.  Potom si žiaci otvoria šlabikár na strane 20, pomenujú nápovedný obrázok a prečítajú všetky tvary písmena *Z* pod nápovedným obrázkom.  Žiaci pomenujú trojice obrázkov v jednotlivých riadkoch a určia pozíciu hlásky *Z* v slovách. V treťom riadku nie sú žiadne obrázky znázorňujúce slová s hláskou na konci slova. Žiakom vysvetlíme, že hoci v slovenčine existujú slová, v ktorých sa písmeno *Z* píše na konci, no pri výslovnosti na konci slova nepočujeme hlásku *Z*, lebo sa mení na inú hlásku (napr. voz – vos, reťaz – reťas, obraz – obras).  Keďže vyvodzovacie obrázky nám pomáhajú určiť novú hlásku v slove podľa počutia, nemôžu byť v poslednom riadku žiadne obrázky.  Žiaci môžu hovoriť ďalšie slová s hláskou Za určiť jej pozíciu v slove. Slová môžu použiť vo vetách. Opäť dbáme na čo najpresnejšie formulácie žiakov (neopakovať zbytočne slová, neúčelne nepoužívať a neopakovať zámená a pod.).  Pri riešení úlohy môžeme použiť *MMD/Nácvičné obdobie/písmeno Z/Vyvodzovacie obrázky.*    Dôvodom zaradenia hry je okamžitá spätná väzba na to, či žiaci vedia vymyslieť slovo s hláskou *Z* na začiatku, vo vnútri a na konci slova. |
| 4. fixačná časť | * Motivačný text *HUPSOV kvíz*   + počúvanie kvízu   + rozhovor o prečítanom texte      * Šlabikár, strana 20, úloha   + tvorenie nových kvízových otázok a odpovedí | 15´ | So žiakmi sa presunieme do zadnej časti triedy (mimo lavíc).  Žiakom prečítame kvíz, vysvetlíme im postup pri riešení kvízových otázok.  Postupne zadávame otázky a pomaly čítame odpovede. Žiaci samostatne zakrúžkujú správne odpovede (*b, b, a*).  Pri riešení úlohy môžeme použiť *MMD/Nácvičné obdobie/písmeno Z/Práca so šlabikárom/str. 20, úloha .*  Potom žiaci vytvoria dvojice a vymyslia kvízové otázky pre HUPSA s možnosťou výberu z aspoň dvoch odpovedí. Povedia ich HUPSOVI a svojim spolužiakom. |
|  | **1. hodina, časť PÍSANIE** |  |  |
| 1. expozičná časť | * Písanie, 4. zošit, strana 28   + rozcvičenie rúk   + ukážka správneho tvaru písmena a postupu písania | 8´ | Pred písaním vždy zaradíme rozcvičenie ruky (klopanie prstami po lavici, „kráčanie“ prstami po lavici, krúženie zápästím, krúženie ramenom...).  Spoločne sa zameriame na motivačný obrázok v predpisovom zošite a všetky tvary písmena *Z* v záložkách pod sebou. Žiaci prečítajú všetky tvary písmena *Z* a povedia, ktoré písmeno sa budú učiť písať (je vyznačené ružovou farbou).  Na multimediálnom disku k šlabikáru spustíme program s animáciou postupu správneho písania veľkého písaného *Z*, *MMD/Nácvičné obdobie/písmeno Z/Postup správneho písania.* Postup práce s MMD nájdeme v metodických komentároch na multimediálnom disku.  Animáciu niekoľkokrát opakujeme a žiaci opisujú pohyb pera. Potom píšu tvar veľkého písaného *Z* vystretou rukou vo vzduchu spolu s animáciou.  Žiaci potom nacvičujú písanie veľkého písaného *Z* v cvičnom zošite. |
| 2. fixačná časť | * Písanie, 4. zošit, strana 26   + nácvik písania veľkého tvaru písmena      * + precvičovanie grafickej podoby písmena      * Písanie, 4. zošit, strana 24   + písanie tvarov písmena *Z*a slabiky | 10´ | Keď žiaci zvládli tvar písmena v cvičnom zošite, pokračujú v predpisovom zošite. Najskôr obťahujú tvar veľkého písaného *Z,* ktorý je doplnený šípkami s číslami vyjadrujúcimi postupnosť pri jeho písaní. Žiaci najskôr opíšu postup*,* potomobťahujú tvar písmena rôznymi farbičkami.  Grafickú podobu písmena si žiaci zopakujú v tabuľke s písmenami. Vyfarbia iba tvary veľkého písaného *Z*. Cieľom tejto úlohy je utvrdiť si správnu grafickú podobu veľkého písaného *Z*. Žiakov priebežne kontrolujeme.  Žiaci obtiahnu veľký tvar písmena *Z* v prvom riadku, môžu písať ceruzkou alebo farbičkami. Upozorníme ich na šípky a bodky – správny smer a rozstupy písmen pri písaní. Do riadkov s pomocnými linajkami žiaci píšu perom. Na tabuľu môžeme napísať slabiku *Zu* a vyznačiť spojovaciu čiaru.    Pri sebahodnotení sa žiaci môžu zamerať na písanie správneho tvaru „striešky“ písmena *Z*. Žiaci môžu zakrúžkovať fialovou farbičkou v každom riadku dve písmená a slabiky, ktoré sa im najviac vydarili. |
| 3. záverečná časť | * Spoločné vyhodnotenie práce   + vyhodnotenie práce žiakov | 2´ | Na záver hodiny žiaci ešte raz prečítajú všetky tvary nového písmena *Z* a rukou vo vzduchu „napíšu“ tvar veľkého písaného *Z.* Môžu tiež zopakovať, čo je to kvíz. |
|  | **2. hodina** |  |  |
| 1. úvodná časť | * Opakovanie   + čítanie známych viet z tabule | 3´ | Žiaci môžu čítať známe vety z tabule (napr. *Mama kúpila ihlu a látku. Malý kohút behá okolo plota. Timko je hokejista. Betka kúpila hotové cesto. Ujo Oto umýva auto. Malá Katka má loptu. Ocko kúpil belasé tapety. Ivetku boleli ústa. Babka pýta sito. Lopata je samé blato.*). |
| 2. expozičná časť | * Didaktická hra *Tichá* * Šlabikár, strana 20   + čítanie slov s novým písmenom | 10´ | Didaktickú hru poznajú žiaci z predchádzajúcich hodín. Dôvodom jej zaradenia je opakovanie čítania slov. Použijeme kartičky so slovami. Žiakom ukážeme napríklad slovo *kohút*, môžeme sa spýtať: *Je to zviera?* Žiaci kývaním hlavy odpovedia *áno*. Potom slovo spoločne prečítajú. Ak ukážeme žiakom slovo *kapusta*, môžeme sa spýtať: *Počujeme toto slovo vo vete Kyslé uhorky sú chutné?* Žiaci kývaním hlavy odpovedia *nie*.  So žiakmi sa môžeme presunúť do zadnej časti triedy (mimo lavíc), šlabikáre majú so sebou.  Žiaci najskôr môžu spoločne prečítať každý riadok rovnomerným pomalším a plynulým tempom. Potom môže čítať každý žiak jedno slovo tak, ako sedia vedľa seba. Ten, kto sa pomýli v poradí, je Čierny Peter a číta o jedno slovo viac. Potom môžu čítať iba slová, ktoré majú *Z*alebo *z* na začiatku.  Pri riešení úlohy môžeme použiť *MMD/Nácvičné obdobie/písmeno Z/Práca so šlabikárom/str. 20, NOVÉ SLOVÁ.* |
| 3. fixačná časť | * Písanie, 4. zošit, strana 29   + precvičenie písania      * Didaktická hra *Telefón* * Písanie, 4. zošit, strana 29   + písanie slov a vety | 30´ | Žiaci napíšu vystretou rukou vo vzduchu tvar veľkého písaného *Z*.  Potom predpíšeme na tabuľu slová s písmenom *Z*, žiakov upozorníme na pripojenie písmen. Žiaci si najskôr nacvičia písanie v cvičnom zošite, potom samostatne píšu do predpisového zošita. Upozorníme ich, aby nezabudli prečítať a skontrolovať, čo napísali.  Prácu žiakov priebežne kontrolujeme.  Po napísaní horného bloku riadkov na strane prerušíme písanie. Spoločne prečítame slovo *FIALOVÁ* napísané na farbičke. Žiaci vyfarbia fialovou farbou plôšku, ktorá predeľuje stranu.  Cieľom je zmena činnosti a uvoľnenie zápästia.  Opis hry je v metodických komentároch. Dôvodom jej zaradenia je precvičenie grafickej podoby slov a zmena činnosti na hodine.  Žiaci samostatne píšu do predpisového zošita. Prácu priebežne kontrolujeme a chválime za ich pokrok.  Pri sebahodnotení sa žiaci môžu zamerať na dodržiavanie správnej výšky písmen v slovách.  Žiaci môžu zakrúžkovať fialovou farbičkou slovo, ktoré sa im najviac vydarilo. |
| 4. záverečná časť | * Vyhodnotenie práce na hodine | 2´ | Prácu žiakov hodnotíme individuálne, oceňujeme a zdôrazňujeme každé napredovanie. Žiaci môžu zopakovať mená, ktoré sa naučili písať. |

|  |  |  |
| --- | --- | --- |
| **Predmet** | **Slovenský jazyk a literatúra** | |
| **Vzdelávacia oblasť** | Jazyk a komunikácia | |
| **Ročník** | prvý | |
| **Vyučujúci** |  | |
| **Dátum** |  | |
| **Učebnica** | **HUPSOV šlabikár LIPKA®** | |
| **Tematický celok** | Čítanie – **Hláska a písmená *Z, z***  Písanie – **veľké písané *Z,* malé písané *z*** | |
| **Prierezové témy** | Regionálna výchova a tradičná ľudová kultúra | |
| **Medzipredmetové**  **vzťahy** | Matematika | |
| **Všeobecné ciele** | a) Poznať a čítať písmená slovenskej abecedy  b) Písať správne tvary písmen slovenskej abecedy  c) Rozvíjať komunikačné a vyjadrovacie schopnosti | |
| **Špecifické ciele** | kognitívne | a.1) Čítať všetky tvary písmen *Z, z*  a.2) Čítaťslová a vety vytvorené z daných písmen  a.3) Čítať s porozumením  c.1) Rozprávať rozprávku s využitím daných slov  c.2) Používať spisovnú výslovnosť |
| psychomotorické | b.1) Písať správne písané i tlačené tvary písmen *Z, z*  b.2) Písať správne slová a vety vytvorené z daných písmen |
| afektívny | c.3) Vyjadriť svoj vzťah k rozprávke |
| **Typ vyučovacej hodiny** | fixačná, dvojhodinový blok (90´) | |
| **Vyučovacie metódy** | riadený rozhovor, didaktická hra, práca s ilustráciou, produkčná metóda | |
| **Organizačné formy práce** | spoločná práca, skupinová práca, samostatná práca | |
| **Pomôcky** | HUPSOV šlabikár LIPKA, 2. časť, Písanie, 4. zošit, maňuška HUPSA, kartičky s vetami napísanými po slovách, obrázky znázorňujúce známe slová, Pracovný zošit k HUPSOVMU šlabikáru LIPKA, multimediálny disk (MMD) k šlabikáru, PC, dataprojektor | |
| **Výkonový štandard** | Žiak vie:   1. čítať slová a vety s novým písmenom *(1. úroveň – zapamätanie)* 2. rozprávať rozprávku s využitím daných slov *(3. úroveň – aplikácia)* 3. rozhodnúť o pravdivosti a nepravdivosti výroku podľa textu *(2. úroveň – porozumenie)* 4. vyhľadať informáciu priamo uvedenú v texte *(2. úroveň – porozumenie)* 5. tvoriť vety podľa zadania *(3. úroveň – aplikácia)* 6. písať správne malé písané *z (1. úroveň – zapamätanie)* 7. vyjadriť svoj vzťah k rozprávke *(2. úroveň – reagovanie)* | |
| **Nástroje hodnotenia** | porovnanie výsledkov žiaka s jeho predchádzajúcimi výsledkami (individualizované hodnotenie) | |

Príprava je vypracovaná podľa **Metodických komentárov k HUPSOVMU šlabikáru LIPKA®**, 2. časť, strana 54.

| ***Štruktúra*** | ***Činnosť*** | ***Čas*** | ***Didaktické poznámky*** |
| --- | --- | --- | --- |
|  | **1. hodina, časť ČÍTANIE** |  |  |
| 1. úvodná časť | * Privítanie žiakov v triede * Zraková rozcvička | 3´ | Individuálne podľa podmienok a zvyklostí konkrétnej triedy.  Ako zrakovú rozcvičku môžeme použiť interaktívne cvičenie *Lienka na výlete* na MMD. |
| 2. opakovanie a expozičná časť | * Precvičovanie čítania   + práca skupín na stanovištiach * Šlabikár, strana 21, úloha 1 a)      * Šlabikár, strana 21, úloha 1 b)   + rozprávanie rozprávky s využitím daných slov | 15´ | V tejto časti hodiny môžeme žiakov rozdeliť na tri skupiny. Budú postupne pracovať na troch stanovištiach. Najskôr im vysvetlíme, čo budú robiť pri magnetickej tabuli, na koberci a v lavici. Skupiny sa striedajú na stanovišti po 4 minútach.  **Prvá skupina** sa presunie mimo lavíc, aby mali žiaci priestor na didaktickú hru. Máme pripravené kartičky s vetami napísanými po jednotlivých slovách, každá veta inou farbou alebo iným typom písma. Kartičky spustíme z výšky na zem – „napršia“ ako dážď (je to didaktická hra *Dážď zo slov*). Žiaci z nich skladajú vety. Ak nemáme vetu pre každého žiaka, môžu pracovať vo dvojiciach. (Vety, ktoré môžeme použiť: *Iveta má malú metlu. Ujo Kamil kúpil auto. Oto má belasú loptu. Lopata je samé blato. Tato umýva lopatu. Iveta si pýta sivé sito. Lacko má malé kocky. Uja Jakuba bolí palec. Babka cestuje autobusom. Malá Cilka je veselá. Máme sivú policu? Majko pomáha ockovi. Psík behá po ulici. Katku bolela hlava. V sobotu som bol sám v lese. Má tvoja mama sivý kabát? Ivetka kúpila kapustu a ocot...*)  **Druhá skupina** bude pracovať pri magnetickej tabuli, kde sme napísali známe slová znázornené na obrázkoch. Obrázky sú pripnuté okolo slov. Žiaci spájajú slová s obrázkami. Ak nemáme dostatok obrázkov pre každého žiaka, slová môžeme napísať rôznym typom písma, aby každý žiak mohol priradiť dvojicu slovo – obrázok. (Napr. *maco, ovca, opica, polica, palica, auto, autobus, huby, bábika, holuby, mobil, balík, klobúk, kabelka,* *kabát, metla, lopta, lopata, kohút,* *váha, koleso, motyka, hus, husle, miska, lampa, púpava, hokejka, kosa, múka, kapusta...*).  **Tretia skupina** pracuje v laviciach spolu s učiteľom. Žiaci riešia úlohu zo šlabikára, strana 21, úloha 1. Povedia, aké rozprávky majú radi a prečo.  Po uplynutí určeného časového úseku sa žiaci presúvajú na ďalšie stanovište. Prácu žiakov priebežne kontrolujeme a chválime ich za samostatnosť.  Pri riešení úlohy môžeme použiť *MMD/Nácvičné obdobie/písmeno Z/Práca so šlabikárom/str. 21, úloha 1.*  Žiaci spoločne vymyslia krátku rozprávku, v ktorej využijú vyfarbené slová z úlohy a), povedia ju HUPSOVI. |
| 3. fixačná časť | * Šlabikár, strana 21, úloha 2   + čítanie krátkych viet so správnou intonáciou   + určenie pravdivosti a nepravdivosti výroku podľa textu | 7´ | Text je určený na precvičenie techniky čítania. Žiaci čítajú spoločne rovnomerným pomalším a plynulým tempom. Potom čítajú individuálne po jednom riadku. Pri opakovanom čítaní môžu čítať od poslednej vety k prvej.  V úlohe b) prečítajú HUPSOVI otázky, HUPS im odpovedá, nie vždy pravdivo. Kontrolujú jeho odpovede a správne riešenie označia v šlabikári.  Pri riešení úlohy môžeme použiť *MMD/Nácvičné obdobie/písmeno Z/Práca so šlabikárom/str. 21, úloha 2.* |
|  | **1. hodina, časť PÍSANIE** |  |  |
| 1. expozičná časť | * Písanie, 4. zošit, strana 30   + rozcvičenie rúk   + ukážka správneho tvaru písmena a postupu písania | 8´ | Pred písaním vždy zaradíme rozcvičenie ruky (klopanie prstami po lavici, „kráčanie“ prstami po lavici, krúženie zápästím, krúženie ramenom...).  Spoločne sa zameriame na motivačný obrázok v predpisovom zošite a všetky tvary písmena *z* v záložkách pod sebou. Žiaci prečítajú všetky tvary písmena *z* a povedia, ktoré písmeno sa budú učiť písať (je vyznačené ružovou farbou).  Na multimediálnom disku k šlabikáru spustíme program s animáciou postupu správneho písania malého písaného *z*, *MMD/Nácvičné obdobie/písmeno Z/Postup správneho písania.* Postup práce s MMD nájdeme v metodických komentároch na multimediálnom disku.  Animáciu niekoľkokrát opakujeme, prípadne zastavíme na mieste, kde chceme upozorniť na zmenu smeru písania a žiaci opisujú pohyb pera. Potom píšu tvar malého písaného *z* vystretou rukou vo vzduchu spolu s animáciou.  Žiaci nacvičujú písanie malého písaného *z* v cvičnom zošite. |
| 2. fixačná časť | * Písanie, 4. zošit, strana 26   + nácvik písania veľkého tvaru písmena      * + precvičovanie grafickej podoby písmena      * Písanie, 4. zošit, strana 30   + písanie tvarov písmena *z*do riadkov | 10´ | Keď žiaci zvládli tvar písmena v cvičnom zošite, pokračujú v predpisovom zošite. Najskôr obťahujú tvar malého písaného *z,* ktorý je doplnený šípkami s číslami vyjadrujúcimi postupnosť pri jeho písaní. Žiaci najskôr opíšu postup*,* potomobťahujú tvar písmena rôznymi farbičkami.  Grafickú podobu písmena si žiaci zopakujú v tabuľke s písmenami. Vyfarbia iba tvary malého písaného *z*. Cieľom tejto úlohy je utvrdiť si správnu grafickú podobu malého písaného *z*. Žiakov priebežne kontrolujeme.  Žiaci obtiahnu veľký tvar písmena *z* v prvom riadku, môžu písať ceruzkou alebo farbičkami. Upozorníme ich na šípky a bodky – správny smer a rozstupy písmen pri písaní. Na tabuľu predpíšeme slabiky a zvýrazníme spojovaciu čiaru.    Pri sebahodnotení sa žiaci môžu zamerať na správnu šírku písmena. Žiaci môžu zakrúžkovať fialovou farbičkou dve písmená, ktoré sa im najviac vydarili. |
| 3. záverečná časť | * Spoločné vyhodnotenie práce   + vyhodnotenie práce žiakov | 2´ | Na záver hodiny žiaci rukou vo vzduchu napíšu tvar malého písaného *z.* |
|  | **2. hodina, časť ČÍTANIE** |  |  |
| 1. úvodná časť | * Opakovanie   + čítanie známych slov | 3´ | Žiaci môžu spoločne čítať slová z ponuky slov v šlabikári na strane 20. |
| 2. fixačná časť | * Šlabikár, strana 21, úloha 3   + čítanie krátkych viet so správnou intonáciou * Didaktická hra *Čierny Peter*      * + vyhľadanie informácie priamo uvedenej v texte | 20´ | Žiaci čítajú spoločne s HUPSOM rovnomerným pomalším a plynulým tempom. Text je určený najmä na nácvik techniky čítania, preto sa pri čítaní zameriame predovšetkým na správnosť, plynulosť, priamu reč, melódiu opytovacej a zvolacej vety. Potom číta postupne každý žiak po jednej vete. Pri opätovnom čítaní textu môžeme využiť rolové čítanie. Vety, ktoré vyjadrujú, čo hovorí ujo Kamil a ocko, môžu čítať určení žiaci.  Opis hry je v metodických komentároch. Dôvodom jej zaradenia je precvičiť si pozorne čítaný text a rozlišovať jednotlivé vety.  Pri riešení úlohy b) žiaci pracujú samostatne (riešenie: *sobota*, 4. riadok zhora). |
|  | **2. hodina, časť PÍSANIE** |  |  |
| 1. expozičná časť | * Písanie, 4. zošit, strana 31   + rozcvičenie rúk   + písanie slov | 10´ | Pred písaním vždy zaradíme rozcvičenie ruky (klopanie prstami po lavici, „kráčanie“ prstami po lavici, krúženie zápästím, krúženie ramenom...).  Žiaci napíšu vystretou rukou vo vzduchu tvar malého písaného *z*.  Potom predpíšeme na tabuľu slová z predpisového zošita. Skôr než žiaci začnú nacvičovať písanie nových slov, každé slovo najskôr nahlas povedia, rozložia ho na hlásky a povedia počet hlások v slove. Môžeme sa ich spýtať, či rozumejú slovu a vedia ho použiť vo vete. Potom žiaci slová napíšu do cvičného zošita a neskôr do predpisového zošita. Slová po napísaní pozorne prečítajú a skontrolujú.  Prácu žiakov priebežne kontrolujeme a hodnotíme.  Po napísaní horného bloku riadkov na strane prerušíme písanie.  Spoločne prečítame slovo *FIALOVÁ* napísané na farbičke. Žiaci vyfarbia fialovou farbou plôšku, ktorá predeľuje stranu. Cieľom je zmena činnosti a uvoľnenie zápästia.  Môžeme zaradiť krátku pohybovú aktivitu.  Pri písaní dolného bloku slov žiaci pokračujú podobne ako pri písaní slov v hornej časti strany. Slová, ktoré žiaci nestihli napísať v škole, môžeme zadať ako domácu úlohu.  Pri sebahodnotení sa žiaci môžu zamerať na dodržiavanie správneho rozstupu písmen v slovách.  Žiaci môžu zakrúžkovať fialovou farbičkou v každom riadku slovo, ktoré sa im najviac vydarilo. |
| 2. fixačná časť | * Pracovný zošit, strana 23, úloha 5      * Pracovný zošit, strana 23, úloha 6 | 10´ | Podobnú úlohu žiaci riešili v šlabikári na strane 9, úloha 4. HUPSOVI vysvetlia významový rozdiel v slovách, ktorý vznikne pridaním písmena *K* do slov. Vetu napíše každý individuálne. Pozorujeme, ako žiaci zvládajú samostatné písanie. Pri kontrole riešenia úlohy môžu niektorí žiaci svoje vety napísať na tabuľu. Podľa nich si potom môžu dopísať vetu do pracovného zošita tí žiaci, ktorí túto úlohu nezvládli samostatne. Tak docielime, že každý žiak bude mať správne vyriešenú úlohu a my budeme mať prehľad o tom, kto to zvládol samostatne a kto nie.  HUPS môže vysvetliť žiakom, ako budú postupovať pri vypĺňaní krížovky. Úlohu riešia spoločne, pretože takýto typ úlohy riešia žiaci prvýkrát. Tajničku prečítajú a na prázdne miesto v pracovnom zošite nakreslia riešenie – *autobus*. (Slová: *váza,* *lopta, kabát, cesta.*) |
| 3. záverečná časť | * Vyhodnotenie práce na hodine | 2´ | Žiakov pochválime za prácu na hodine. Môžu zopakovať názov dňa, ktorý bol uvedený v texte, a povedať názvy všetkých dní v týždni. |

|  |  |  |
| --- | --- | --- |
| **Predmet** | **Slovenský jazyk a literatúra** | |
| **Vzdelávacia oblasť** | Jazyk a komunikácia | |
| **Ročník** | prvý | |
| **Vyučujúci** |  | |
| **Dátum** |  | |
| **Učebnica** | **HUPSOV šlabikár LIPKA®** | |
| **Tematický celok** | Čítanie – **Hláska a písmená *Z, z***  Písanie – **veľké písané *Z,* malé písané *z*** | |
| **Prierezové témy** | Osobnostný a sociálny rozvoj | |
| **Medzipredmetové**  **vzťahy** | Prírodoveda | |
| **Všeobecné ciele** | a) Poznať a čítať písmená slovenskej abecedy  b) Písať správne tvary písmen slovenskej abecedy  c) Rozvíjať komunikačné a vyjadrovacie schopnosti | |
| **Špecifické ciele** | kognitívne | a.1) Čítaťslová a vety vytvorené z daných písmen  a.2) Čítať s porozumením  c.1) Počúvať a zopakovať rozprávanie  c.2) Používať spisovnú výslovnosť |
| psychomotorické | b.1) Písať správne písané i tlačené tvary písmen *Z, z*  b.2) Písať správne slová a vety vytvorené z daných písmen |
| afektívny | c.3) Rozprávať o čistote a hygiene |
| **Typ vyučovacej hodiny** | fixačná, dvojhodinový blok (90´) | |
| **Vyučovacie metódy** | riadený rozhovor, didaktická hra, práca s ilustráciou, produkčná metóda | |
| **Organizačné formy práce** | spoločná práca, skupinová práca, samostatná práca | |
| **Pomôcky** | HUPSOV šlabikár LIPKA, 2. časť, Písanie, 4. zošit, maňuška HUPSA, slová na kartičkách, Pracovný zošit k HUPSOVMU šlabikáru LIPKA, multimediálny disk (MMD) k šlabikáru, PC, dataprojektor | |
| **Výkonový štandard** | Žiak vie:   1. čítať vety so správnou intonáciou *(1. úroveň – zapamätanie)* 2. čítať slová s rovnakým slovotvorným základom *(1. úroveň – zapamätanie)* 3. tvoriť slová s rovnakým slovotvorným základom *(3. úroveň – aplikácia)* 4. vyjadriť dej pohybom *(2. úroveň – porozumenie)* 5. tvoriť vety podľa zadania *(3. úroveň – aplikácia)* 6. písať tlačené tvary písmen *Z, z (1. úroveň – zapamätanie)* 7. skladať slová zo slabík a napísať ich *(2. úroveň – porozumenie)* 8. určiť slovo, ktoré je znázornené obrázkom *(2. úroveň – porozumenie)* 9. doplniť vety podľa významu *(2. úroveň – porozumenie)* 10. rozprávať o tom, ako je dôležité dodržiavať hygienické zásady *(2. úroveň – reagovanie)* | |
| **Nástroje hodnotenia** | porovnanie výsledkov žiaka s jeho predchádzajúcimi výsledkami (individualizované hodnotenie) | |

Príprava je vypracovaná podľa **Metodických komentárov k HUPSOVMU šlabikáru LIPKA®**, 2. časť, strana 54.

| ***Štruktúra*** | ***Činnosť*** | ***Čas*** | ***Didaktické poznámky*** |
| --- | --- | --- | --- |
|  | **1. hodina** |  |  |
| 1. úvodná časť | * Privítanie žiakov v triede * Zraková rozcvička | 3´ | Individuálne podľa podmienok a zvyklostí konkrétnej triedy.  Ako zrakovú rozcvičku môžeme použiť interaktívne cvičenie *Lienka na výlete* na MMD. |
| 2. expozičná časť | * Šlabikár, strana 22, úloha 4   + čítanie slov s rovnakým slovotvorným základom   + vyznačenie rovnakej časti slov      * Didaktická hra *Bystré ušká* | 10´ | HUPS môže povedať žiakom, že skúšal čítať slová v prvom zvončeku a prišiel na to, že slová sa podobajú. Pamätá si to z podobnej úlohy so slovami v hruškách a nádobách na lep. Žiaci najskôr spoločne prečítajú všetky tri skupiny slov. Potom ich rozdelíme do troch skupín a každá „preskúma“ jednu skupinu slov napísanú na zvončeku – zakrúžkujú časť slova, ktorá sa vždy opakuje. Po ukončení samostatnej práce v skupinách jeden žiak z každej skupiny povie, ktorá časť slova je rovnaká, a spoločne ju zakrúžkujú vo svojich šlabikároch.  Žiakov pochválime za samostatnú prácu.  Skôr než budú žiaci riešiť úlohu c), zahrajú sa didaktickú hru.  Pri riešení úlohy môžeme použiť *MMD/Nácvičné obdobie/písmeno Z/Práca so šlabikárom/str. 22, úloha 4.*  Didaktickú hru poznajú žiaci z predchádzajúcich hodín. Dôvodom jej zaradenia je okamžité spätná väzba na to, či žiaci vedia sluchovo rozlíšiť slová s rovnakým slovotvorným základom.  Žiaci sa postavia vedľa lavice a počúvajú dvojice slov. Pri takej dvojici, ktorá má časť slova rovnakú, tlesknú. Napr. *auto – automobil, píše – napíšeme, metla – zametá, dážď – lejak...*  Žiaci potom vytvoria trojicu slov, ktoré majú rovnaký slovotvorný základ – slová sa „podobajú“, napríklad: *volá – voláme – zavolá, ocko – ockova –ockovi...* |
| 3. fixačná časť | * Šlabikár, strana 22, úloha 5   + čítanie viet      * Šlabikár, strana 22, písanie tlačených písmen      * Pracovný zošit, strana 23, úloha 7 | 30´ | HUPS môže povedať žiakom, že sa raz hral vonku so svojimi kamarátmi a všetci sa veľmi zamazali. Nevedeli, ako sa očistia, lebo nepoznali práčku a umývať sa im nechcelo. Čo nakoniec vymyslel, sa prváci dočítajú v príbehu v šlabikári. Čítajú spoločne rovnomerným pomalším a plynulým tempom.  Po prečítaní príbehu sa žiakov v krátkom riadenom rozhovore spýtame, ako by oni riešili to, že sú zamazaní a špinaví. Potom sa žiaci pokúsia príbeh dokončiť. Dokončia oznamovaciu vetu zakončenú tromi bodkami. Vysvetlíme im, na čo sa tri bodky (...) v písanej reči využívajú (nedokončená veta ponúka možnosť doplniť koniec vety podľa vlastného uváženia).  Pri opakovanom čítaní čítajú žiaci jednotlivo, vo dvojiciach alebo v skupinkách po častiach textu. Na záver žiaci príbeh samostatne prerozprávajú a poradia HUPSOVI, ako sa má o seba starať, aby bol vždy čistý, a prečo je to dôležité.  Potom žiaci postupne riešia úlohy za textom. Pri riešení úlohy c) žiaci pohybom znázornia vetu napísanú iným typom písma.  Úlohu d) riešia spoločne (doplnené vety: *Mackovi vyzmizíkoval oko. Zajkovi vyzmizíkoval zub.*), vety môžu napísať aj na tabuľu.  Pri riešení úlohy môžeme použiť *MMD/Nácvičné obdobie/písmeno Z/Práca so šlabikárom/str. 22, úloha 5.*  Žiaci najskôr napíšu tvary písmen vystretou rukou vo vzduchu, potom ich píšu do šlabikára. Pracujú samostatne. Priebežne ich prácu kontrolujeme a individuálne hodnotíme.  Pri nácviku písania tlačených tvarov písmen môžeme využiť pracovné listy na *MMD/Nácvičné obdobie/písmeno Z/Pracovný list písmeno Z, Pracovný list písmeno z.*  Pri riešení úlohy môžeme použiť *MMD/Nácvičné obdobie/písmeno Z/Práca so šlabikárom/tlačené z, Z.*  Keď žiaci dopíšu tvary tlačených písmen, samostatne riešiaHUPSOVU úlohu. Niektorých žiakov vyzveme, aby povedali svoje napísané slová vo vetách. Všetkých žiakov pochválime za samostatnú prácu.  So žiakmi sa môžeme presunúť do zadnej časti triedy (mimo lavíc),  zoberú si pracovný zošit a farbičky.  Vysvetlíme im zadanie úlohy a postup riešenia. HUPS im poradí, že si môžu vyznačiť bodkou správne slová, až potom kresliť čiarou cestu bludiskom. Žiaci pracujú samostatne. Ich prácu priebežne kontrolujeme. |
| 4. záverečná časť | * Vyhodnotenie práce na hodine | 2´ | Žiakov pochválime za prácu na hodine. Môžu ešte raz povedať niektoré zo slov v bludisku, ktoré vyznačili. |
|  | **2. hodina** |  |  |
| 1. úvodná časť | * Didaktická hra *Tichá* | 3´ | Dôvodom zaradenia hry je opakovanie čítania známych slov. Žiakom ukazujeme postupne slová napísané na kartičkách. Žiaci slovo potichu prečítajú a kývaním hlavy odpovedia na otázku (napr. na kartičke je slovo *zajac,* žiakov sa môžeme spýtať: *Je to vták?* Žiaci odpovedia kývaním hlavy *nie* – nepovedia nahlas žiadne slovo, preto názov hry *Tichá*). |
| 2. expozičná časť | * Písanie, 4. zošit, strana 32   + prepis viet      * Písanie, 4. zošit, strana 32   + skladanie slov zo slabík, veta      * Pracovný zošit, strana 21, čítanie o zvieratách | 15´ | Pred písaním vždy zaradíme rozcvičenie ruky (klopanie prstami po lavici, „kráčanie“ prstami po lavici, krúženie zápästím, krúženie ramenom...).  Žiaci spoločne prečítajú vety napísané tlačeným písmom. Prepisujú ich samostatne písaným písmom na linajky pod každou vetou.  HUPS môže povedať žiakom, že sa mu veľmi páči úloha s dominovými kockami. Najskôr nevedel, ako ju treba riešiť, ale prišiel na to. Chce vysvetliť aj prvákom, ako majú postupovať.  Žiaci najskôr prečítajú slabiky pod prvým radom dominových kociek. Potom im HUPS povie, že v druhom rade sú dominové kocky zoradené správne, počet bodiek nadväzuje na seba. Ak dopíšu nad ne slabiky podľa horného radu, dostanú vetu: *Vlk behá okolo ovce.*  Žiaci postupne dopisujú slabiky a spájajú ich do slov a vety. Vetu môžu napísať aj na tabuľu.  So žiakmi sa môžeme presunúť do zadnej časti triedy (mimo lavíc).  Žiaci pomenujú všetky tvary písmena *Z*. Žiaci sa pokúsia samostatne prečítať názov zvieraťa, o ktorom sa dozvedia niečo viac z pracovného zošita. Skôr než im o ňom niečo prečítame, spýtame sa, či zviera poznajú a čo je podľa ilustrácie preň charakteristické. Potom im prečítame informáciu o *zebre*. |
| 3. fixačná časť | Pracovný zošit, strana 24, úlohy 1, 2   * + určenie a napísanie slova, ktoré je znázornené obrázkom        * Pracovný zošit, strana 24, úloha 3      * Pracovný zošit, strana 24, úloha 4 | 25´ | HUPS môže povedať žiakom, že im pripravil ďalšie zábavné úlohy, ktoré budú vedieť vyriešiť samostatne. Žiakom vysvetlíme zadanie oboch úloh. Potom ich rozdelíme na dve skupiny.  **Prvá skupina** rieši úlohy v pracovnom zošite, žiaci pracujú samostatne.  **Druhá skupina** číta spolu s učiteľom text z textovej prílohy na nácvik techniky čítania na strane 1 (je umiestnená v strede šlabikára).  Prácu skupín po dohodnutom časovom limite vymeníme.  HUPS môže povedať žiakom, že sa snažil napísať vetu, ale spravil tam chyby. Potrebuje poradiť od prvákov, čo má z vety vyzmizíkovať, aby bola správna.  Žiaci vetu najskôr spoločne prečítajú a zakrúžkujú písmená a bodku za vetou, ktoré sú navyše. Potom do vety dopíšu *o, z, . (bodku).*  Úlohu žiaci vypracujú samostatne.  Pri sebahodnotení sa žiaci môžu zamerať na správne doplnenie slov do viet v druhej úlohe. |
| 4. záverečná časť | * Vyhodnotenie práce na hodine | 2´ | Žiakov pochválime za prácu na hodine. Môžu zopakovať, čo si zapamätali o zebre. |

|  |  |  |
| --- | --- | --- |
| **Predmet** | **Slovenský jazyk a literatúra** | |
| **Vzdelávacia oblasť** | Jazyk a komunikácia | |
| **Ročník** | prvý | |
| **Vyučujúci** |  | |
| **Dátum** |  | |
| **Učebnica** | **HUPSOV šlabikár LIPKA®** | |
| **Tematický celok** | Čítanie – **Hláska a písmená *N, n***  Písanie – **veľké písané *N,* malé písané *n*** | |
| **Prierezové témy** | Osobnostný a sociálny rozvoj  Regionálna výchova a tradičná ľudová kultúra | |
| **Medzipredmetové**  **vzťahy** | Výtvarná výchova | |
| **Všeobecné ciele** | a) Rozvíjať fonematické uvedomovanie  b) Poznať a čítať písmená slovenskej abecedy  c) Písať správne tvary písmen slovenskej abecedy  d) Rozvíjať komunikačné a vyjadrovacie schopnosti | |
| **Špecifické ciele** | kognitívne | a.1) Identifikovať hlásku *N* v reči  a.2) Určiť hlásku *N* na začiatku, vo vnútri a na konci slova  b.1) Čítať všetky tvary písmen *N, n*  b.2) Čítaťslabiky, slová a vety vytvorené z daných písmen  b.3) Čítať s porozumením  d.1) Pomenovať obrázky  d.2) Počúvať a zopakovať rozprávanie  d.3) Používať spisovnú výslovnosť |
| psychomotorické | c.1) Písať správne písané i tlačené tvary písmen *N, n*  c.2) Písať správne slabiky, slová a vety vytvorené z daných písmen |
| afektívny | d.4) Rozprávať o tom, ako sa rozhoduje |
| **Typ vyučovacej hodiny** | expozičná, dvojhodinový blok (90´) | |
| **Vyučovacie metódy** | riadený rozhovor, didaktická hra, práca s ilustráciou, produkčná metóda | |
| **Organizačné formy práce** | spoločná práca, samostatná práca | |
| **Pomôcky** | HUPSOV šlabikár LIPKA, 2. časť, Písanie, 5. zošit, maňuška HUPSA, multimediálny disk (MMD) k šlabikáru, PC, dataprojektor | |
| **Výkonový štandard** | Žiak vie:   1. identifikovať hlásku *N* v reči *(1. úroveň – zapamätanie)* 2. sluchovo určiťpozíciu hlásky *N* na začiatku, vo vnútri a na konci slova *(2. úroveň – porozumenie)* 3. určiť grafickú podobu tvarov písmena *N (1. úroveň – zapamätanie)* 4. čítať všetky tvary písmena *N (1. úroveň – zapamätanie)* 5. tvoriť vety podľa zadania *(3. úroveň – aplikácia)* 6. písať správne veľké písané *N (1. úroveň – zapamätanie)* 7. rozprávať o tom, ako robí jednoduché rozhodnutia *(2. úroveň – reagovanie)* | |
| **Nástroje hodnotenia** | porovnanie výsledkov žiaka s jeho predchádzajúcimi výsledkami (individualizované hodnotenie) | |

Príprava je vypracovaná podľa **Metodických komentárov k HUPSOVMU šlabikáru LIPKA®**, 2. časť, strana 62.

| ***Štruktúra*** | ***Činnosť*** | ***Čas*** | ***Didaktické poznámky*** |
| --- | --- | --- | --- |
|  | **1. hodina, časť ČÍTANIE** |  |  |
| 1. úvodná časť | * Privítanie žiakov v triede * Zraková rozcvička | 3´ | Individuálne podľa podmienok a zvyklostí konkrétnej triedy.  Ako zrakovú rozcvičku môžeme použiť interaktívne cvičenie *Lienka na výlete* na MMD. |
| 2. motivačná časť | * Motivačné rozprávanie | 2´ | HUPS sa môže spýtať žiakov, či vedia riešiť hádanky, lebo má pre nich dnes pripravených niekoľko hádaniek. Potom im povie, že on má hádanky veľmi rád, no niekedy mu napadne viac riešení a nevie sa rozhodnúť, ktoré je správne. Prvá hádanka, ktorú HUPS pripravil pre prvákov, je nanuková hádanka. Najskôr sa však naučia poznať a čítať rodinku nového písmena, ktoré je na začiatku slova *nanuková.* Žiaci určia písmeno. |
| 3. expozičná časť | * Vyvodenie tvarov písmena *N* na nápovednej tabuli      * Šlabikár, strana 23, vyvodenie všetkých tvarov písmena *N*      * Šlabikár, strana 23   + práca s vyvodzovacími obrázkami      * Didaktická hra *Vlny*   + tvorenie slov s novou hláskou | 5´ | Žiakom ukážeme nápovedný obrázok nožníc na nápovednej tabuli. Určia a pomenujú prvú hlásku v názve obrázka.  Na nápovednej tabuli s písmenom *N* predstavíme rodinku písmena *N: veľké* *tlačené N, malé tlačené n, veľké písané N, malé písané n*.  Spoločne so žiakmi opakujeme názvy písmen. Rodinku písmena *N* žiaci môžu predstaviť aj HUPSOVI.  Potom si žiaci otvoria šlabikár na strane 23, pomenujú nápovedný obrázok a prečítajú všetky tvary písmena *N* pod nápovedným obrázkom.  Žiaci pomenujú trojice obrázkov v jednotlivých riadkoch a určia pozíciu hlásky *N* v slovách. Môžu hovoriť ďalšie slová s hláskou *N* a určiť jej pozíciu v slove. Slová môžu použiť vo vetách. Opäť dbáme na čo najpresnejšie formulácie žiakov (neopakovať zbytočne slová, neúčelne nepoužívať a neopakovať zámená a pod.).  Pri riešení úlohy môžeme použiť *MMD/Nácvičné obdobie/písmeno N/Vyvodzovacie obrázky.*    Dôvodom zaradenia hry je okamžitá spätná väzba na to, či žiaci vedia vymyslieť slovo s hláskou *N* na začiatku, vo vnútri alebo na konci slova.  Žiakom povieme, aby sa postupne postavili a povedali slovo s hláskou *N*. Žiaci vstávajú z lavíc v poradí, ako sedia, po vyslovení slova zostanú stáť. Keď sa všetci vystriedajú, začnú opäť tvoriť slová s hláskou *N*, ale žiaci si po splnení zadania sadnú. Státím a sadnutím žiaci pripomínajú pohyb vlny (ako pri športových podujatiach na tribúne). Aby boli „vlny“ rýchlejšie, môžeme žiakov rozdeliť na skupiny podľa radov lavíc, v ktorých sedia (každý rad spraví samostatnú vlnu). |
| 4. fixačná časť | * Motivačný text *Nanuková hádanka*   + počúvanie textu   + rozhovor o prečítanom texte      * Šlabikár, strana 23, úloha   + riešenie hádanky | 15´ | So žiakmi sa presunieme do zadnej časti triedy (mimo lavíc).  Žiakom prečítame text o tom, ako si HUPS kupoval nanuk. Nevedel, ktorý si má kúpiť. Chcel by ten najlepší. V krátkom riadenom rozhovore sa spýtame žiakov, aký nanuk by si kúpili oni a prečo (podľa čoho sa rozhodujú).  Žiaci majú určiť, aký nanuk si HUPS kúpil. Počúvaním textu zistia, že vo vetách sú opísané príchute nanukov a ich farba. Všetky nanuky sú zelené. Odpoveď vyplýva z textu – *zelený*. Samostatne dopíšu slovo na linajku. HUPS sa poteší, že prváci vyriešili jeho nanukovú hádanku.  Žiaci môžu povedať, aké nanuky ponúka predavač na obrázku. |
|  | **1. hodina, časť PÍSANIE** |  |  |
| 1. expozičná časť | * Písanie, 5. zošit, strana 2   + rozcvičenie rúk   + ukážka správneho tvaru písmena a postupu písania | 8´ | Pred písaním vždy zaradíme rozcvičenie ruky (klopanie prstami po lavici, „kráčanie“ prstami po lavici, krúženie zápästím, krúženie ramenom...).  Spoločne sa zameriame na motivačný obrázok v predpisovom zošite a všetky tvary písmena *N* v záložkách pod sebou. Žiaci prečítajú všetky tvary písmena *N* a povedia, ktoré písmeno sa budú učiť písať (je vyznačené ružovou farbou). Žiaci povedia, na ktoré písmeno sa veľmi podobá (na *veľké písané M*) a opíšu rozdiel medzi oboma písmenami (*veľké písané M má o jeden „kopček“ viac).*  Na multimediálnom disku k šlabikáru spustíme program s animáciou postupu správneho písania veľkého písaného *N*, *MMD/Nácvičné obdobie/písmeno N/Postup správneho písania.* Postup práce s MMD nájdeme v metodických komentároch na multimediálnom disku.  Animáciu niekoľkokrát opakujeme a žiaci opisujú pohyb pera. Potom píšu tvar veľkého písaného *N* vystretou rukou vo vzduchu spolu s animáciou.  Žiaci potom nacvičujú písanie veľkého písaného *N* v cvičnom zošite. |
| 2. fixačná časť | * Písanie, 4. zošit, strana 2   + nácvik písania veľkého tvaru písmena      * + precvičovanie grafickej podoby písmena      * Písanie, 4. zošit, strana 2   + písanie tvarov písmena *N* | 10´ | Keď žiaci zvládli tvar písmena v cvičnom zošite, pokračujú v predpisovom zošite. Najskôr obťahujú tvar veľkého písaného *N,* ktorý je doplnený šípkami s číslami vyjadrujúcimi postupnosť pri jeho písaní. Žiaci najskôr opíšu postup*,* potomobťahujú tvar písmena rôznymi farbičkami.  Grafickú podobu písmena si žiaci zopakujú v tabuľke s písmenami. Vyfarbia iba tvary veľkého písaného *N*. Cieľom tejto úlohy je utvrdiť si správnu grafickú podobu veľkého písaného *N*. Žiakov priebežne kontrolujeme.  Žiaci obtiahnu veľký tvar písmena *N* v prvom riadku, môžu písať ceruzkou alebo farbičkami. Upozorníme ich na šípky a bodky – správny smer a rozstupy písmen pri písaní. Do riadkov s pomocnými linajkami žiaci píšu perom.    Pri sebahodnotení sa žiaci môžu zamerať na písanie správnej šírky písmena. Žiaci môžu zakrúžkovať modrou farbičkou v každom riadku dve písmená, ktoré sa im najviac vydarili. |
| 3. záverečná časť | * Spoločné vyhodnotenie práce   + vyhodnotenie práce žiakov | 2´ | Na záver hodiny žiaci ešte raz prečítajú všetky tvary nového písmena *N* a rukou vo vzduchu napíšu tvar veľkého písaného *N.* Môžu tiež zopakovať, aký nanuk si HUPS kúpil. |
|  | **2. hodina** |  |  |
| 1. úvodná časť | * Opakovanie   + čítanie známych viet z tabule | 3´ | Žiaci môžu čítať známe vety z tabule (napr. *Zuzka má belasú blúzku. Umývaj si zuby! Zitka sa sama zabáva. Zolo vyplazil jazyk. Malý Timko postavil zámok. Mama kúpila zákusky. Na haluzi boli holuby. Za kopcom je les. Hela zlomila metlu. Obloha je belasá.*). |
| 2. expozičná časť | * Šlabikár, strana 23   + čítanie slov s novým písmenom      * Didaktická hra *Hádankostroj* | 15´ | Žiaci sa môžu postaviť pri svojej lavici tak, aby dobre videli na úlohu v šlabikári. Najskôr spoločne prečítajú každý riadok rovnomerným pomalším a plynulým tempom. Potom čítajú spoločne jednotlivé rady - každý rad jeden stĺpec slov. Môžu sa zahrať aj na „hadíka“ pri čítaní – každý žiak prečíta jedno slovo v riadku, čítajúceho však neurčuje učiteľ, ale čítajú v poradí tak, ako sedia za sebou v lavici (ako hadík). Pri tomto spôsobe čítania je výhodné, keď sedia v lavici.  Žiaci môžu prečítať iba mená a podčiarknuť ich – chlapčenské mená modrou farbičkou, dievčenské mená červenou farbičkou.  Pri riešení úlohy môžeme použiť *MMD/Nácvičné obdobie/písmeno N/Práca so šlabikárom/str. 23, NOVÉ SLOVÁ.*  Dôvodom zaradenia hry je precvičiť si logické myslenie a vyjadrovanie žiakov, čítanie slov a orientáciu v texte.  HUPS dáva hádanky žiakom, pretože to sľúbil na začiatku hodiny. Žiaci hľadajú správne riešenie v slovách v úlohe. Napr. *Mávame to doma na oknách. Slovo je v poslednom riadku.* Odpoveď: *záclona*.  *Je to hračka. Slovo je v poslednom stĺpci.* Odpoveď: *panák*.  Rozsah slov, medzi ktorými žiaci hľadajú odpoveď, môžeme rozšíriť na niekoľko stĺpcov alebo riadkov naraz. |
| 3. fixačná časť | * Písanie, 5. zošit, strana 3   + precvičenie písania      * Didaktická hra *Drep – skok („Klamaná“)* * Písanie, 5. zošit, strana 3   + písanie slov a vety | 25´ | Žiaci napíšu vystretou rukou vo vzduchu tvar veľkého písaného *N*.  Potom predpíšeme na tabuľu slabiky a slová s písmenom *N*, žiakov upozorníme na pripojenie písmen. Žiaci si najskôr nacvičia písanie v cvičnom zošite, potom samostatne píšu do predpisového zošita. Upozorníme ich, aby nezabudli prečítať a skontrolovať, čo napísali.  Prácu žiakov priebežne kontrolujeme.  Po napísaní horného bloku riadkov na strane prerušíme písanie. Spoločne prečítame slovo *MODRÁ* napísané na farbičke. Žiaci vyfarbia modrou farbou plôšku, ktorá predeľuje stranu.  Cieľom je zmena činnosti a uvoľnenie zápästia.  Dôvodom zaradenia hry je tvorenie slov s novou hláskou a zmena činnosti. Môžeme vybrať žiaka, ktorý bude hovoriť slová, v ktorých je alebo nie je hláska *N*. Pri skákaní a drepoch sa bude snažiť pomýliť ostatných spolužiakov, preto ich robí zámerne aj s chybami.  Žiaci by sa nemali dať oklamať. Kto sa pomýli, vypadáva z hry.  Žiakom vysvetlíme, že klamanie v tejto hre je dovolené, je použité  zámerne, preto nehovoríme o neslušnom správaní.  Žiaci samostatne píšu do predpisového zošita. Prácu priebežne kontrolujeme a žiakov chválime za ich pokrok.  Pri sebahodnotení sa žiaci môžu zamerať na dodržiavanie správneho rozstupu slov vo vete.  Žiaci môžu zakrúžkovať modrou farbičkou slovo, ktoré sa im najviac vydarilo. |
| 4. záverečná časť | * Vyhodnotenie práce na hodine | 2´ | Prácu žiakov hodnotíme individuálne, oceňujeme a zdôrazňujeme každé napredovanie. Žiaci môžu zopakovať mená, ktoré sa naučili písať. |

|  |  |  |
| --- | --- | --- |
| **Predmet** | **Slovenský jazyk a literatúra** | |
| **Vzdelávacia oblasť** | Jazyk a komunikácia | |
| **Ročník** | prvý | |
| **Vyučujúci** |  | |
| **Dátum** |  | |
| **Učebnica** | **HUPSOV šlabikár LIPKA®** | |
| **Tematický celok** | Čítanie – **Hláska a písmená *N, n***  Písanie – **veľké písané *N,* malé písané *n*** | |
| **Prierezové témy** | Regionálna výchova a tradičná ľudová kultúra  Osobnostný a sociálny rozvoj | |
| **Medzipredmetové**  **vzťahy** | Prírodoveda | |
| **Všeobecné ciele** | a) Poznať a čítať písmená slovenskej abecedy  b) Písať správne tvary písmen slovenskej abecedy  c) Rozvíjať komunikačné a vyjadrovacie schopnosti | |
| **Špecifické ciele** | kognitívne | a.1) Čítať všetky tvary písmen *N, n*  a.2) Čítaťslová a vety vytvorené z daných písmen  a.3) Čítať s porozumením  c.1) Reprodukovať rozprávanie  c.2) Používať spisovnú výslovnosť |
| psychomotorické | b.1) Písať správne písané i tlačené tvary písmen *N, n*  b.2) Písať správne slová a vety vytvorené z daných písmen |
| afektívny | c.3) Vyjadriť vzťah k svojej vlasti |
| **Typ vyučovacej hodiny** | fixačná, dvojhodinový blok (90´) | |
| **Vyučovacie metódy** | riadený rozhovor, didaktická hra, práca s ilustráciou, produkčná metóda | |
| **Organizačné formy práce** | spoločná práca, skupinová práca, samostatná práca | |
| **Pomôcky** | HUPSOV šlabikár LIPKA, 2. časť, Písanie, 5. zošit, maňuška HUPSA, kartičky s vetami napísanými po slovách, obrázky znázorňujúce známe slová, multimediálny disk (MMD) k šlabikáru, PC, dataprojektor | |
| **Výkonový štandard** | Žiak vie:   1. čítať slová a vety s novým písmenom *(1. úroveň – zapamätanie)* 2. doplniť správne slovo do vety *(2. úroveň – porozumenie)* 3. identifikovať slová nesúvisiace s textom *(2. úroveň – porozumenie)* 4. tvoriť vety podľa zadania *(3. úroveň – aplikácia)* 5. písať správne malé písané *n (1. úroveň – zapamätanie)* 6. vyjadriť vzťah k svojej vlasti *(2. úroveň – reagovanie)* | |
| **Nástroje hodnotenia** | porovnanie výsledkov žiaka s jeho predchádzajúcimi výsledkami (individualizované hodnotenie) | |

Príprava je vypracovaná podľa **Metodických komentárov k HUPSOVMU šlabikáru LIPKA®**, 2. časť, strana 62.

| ***Štruktúra*** | ***Činnosť*** | ***Čas*** | ***Didaktické poznámky*** |
| --- | --- | --- | --- |
|  | **1. hodina, časť PÍSANIE** |  |  |
| 1. úvodná časť | * Privítanie žiakov v triede * Zraková rozcvička | 3´ | Individuálne podľa podmienok a zvyklostí konkrétnej triedy.  Ako zrakovú rozcvičku môžeme použiť interaktívne cvičenie *Lienka na výlete* na MMD. |
| 2. expozičná časť | * Písanie, 5. zošit, strana 4   + rozcvičenie rúk   + ukážka správneho tvaru písmena a postupu písania | 8´ | Pred písaním vždy zaradíme rozcvičenie ruky (klopanie prstami po lavici, „kráčanie“ prstami po lavici, krúženie zápästím, krúženie ramenom...).  Spoločne sa zameriame na motivačný obrázok v predpisovom zošite a všetky tvary písmena *n* v záložkách pod sebou. Žiaci prečítajú všetky tvary písmena *n* a povedia, ktoré písmeno sa budú učiť písať (je vyznačené ružovou farbou).  Na multimediálnom disku k šlabikáru spustíme program s animáciou postupu správneho písania malého písaného *n*, *MMD/Nácvičné obdobie/písmeno N/Postup správneho písania.* Postup práce s MMD nájdeme v metodických komentároch na multimediálnom disku.  Animáciu niekoľkokrát opakujeme, prípadne zastavíme na mieste, kde chceme upozorniť na zmenu smeru písania a žiaci opisujú pohyb pera. Potom píšu tvar malého písaného *n* vystretou rukou vo vzduchu spolu s animáciou.  Žiaci nacvičujú písanie malého písaného *n* v cvičnom zošite. |
| 3. fixačná časť | * Písanie, 5. zošit, strana 4   + nácvik písania veľkého tvaru písmena      * + precvičovanie grafickej podoby písmena      * Písanie, 5. zošit, strana 4   + písanie slabík s písmenom *n*do riadkov | 12´ | Keď žiaci zvládli tvar písmena v cvičnom zošite, pokračujú v predpisovom zošite. Najskôr obťahujú tvar malého písaného *n,* ktorý je doplnený šípkami s číslami vyjadrujúcimi postupnosť pri jeho písaní. Žiaci najskôr opíšu postup*,* potomobťahujú tvar písmena rôznymi farbičkami.  Grafickú podobu písmena si žiaci zopakujú v tabuľke s písmenami. Vyfarbia iba tvary malého písaného *n*. Cieľom tejto úlohy je utvrdiť si správnu grafickú podobu malého písaného *n*. Žiakov priebežne kontrolujeme.  Žiaci obtiahnu veľký tvar písmena *n* v prvom riadku, môžu písať ceruzkou alebo farbičkami. Upozorníme ich na šípky a bodky – správny smer a rozstupy písmen pri písaní. Na tabuľu predpíšeme slabiky a zvýrazníme spojovaciu čiaru.    Pri sebahodnotení sa žiaci môžu zamerať na správnu výšku písmena. Žiaci môžu zakrúžkovať modrou farbičkou dve slabiky, ktoré sa im najviac vydarili. |
|  | **1. hodina, časť ČÍTANIE** |  |  |
| 1. opakovanie a expozičná časť | * Precvičovanie čítania   + práca skupín na stanovištiach * Šlabikár, strana 24, úloha 1   + doplnenie správneho slova do vety | 15´ | V tejto časti hodiny môžeme žiakov rozdeliť na tri skupiny. Budú postupne pracovať na troch stanovištiach. Najskôr žiakom vysvetlíme, čo budú robiť pri magnetickej tabuli, na koberci a v lavici. Skupiny sa striedajú na stanovišti po 5 minútach.  **Prvá skupina** sa presunie mimo lavíc, aby mali žiaci priestor na didaktickú hru. Máme pripravené kartičky s vetami napísanými po jednotlivých slovách, každá veta inou farbou alebo iným typom písma. Kartičky spustíme z výšky na zem – „napršia“ ako dážď (je to didaktická hra *Dážď zo slov*). Žiaci z nich skladajú vety. Ak nemáme vetu pre každého žiaka, môžu pracovať vo dvojiciach. (Vety, ktoré môžeme použiť: *Ujo Jano si kúpil noviny. Jeme malé maliny. Malá Janka má zelený balón. Katka má teplý paplón. Mám nové topánky. Záclona je belasá. Zuzana má banánový nanuk. V noci bola zima. Ivan je unavený. Lenka písala písmená...*)  **Druhá skupina** bude pracovať pri magnetickej tabuli, kde sme napísali známe slová znázornené na obrázkoch. Obrázky sú pripnuté okolo slov. Žiaci spájajú slová s obrázkami. Ak nemáme dostatok obrázkov pre každého žiaka, slová môžeme napísať rôznym typom písma, aby každý žiak mohol priradiť dvojicu slovo – obrázok (napr. *zajac*, *maco, ovca, opica, zákusok, koza, zámok, zuby, auto, autobus, huby, bábika, holuby, mobil, balík, klobúk, kabelka,* *kabát, metla, lopta, lopata, kohút,* *váha, koleso, motyka, husle, kapusta, noviny, polená, vlna, záclona, balón, bazén, nohavice...*).  **Tretia skupina** pracuje v laviciach spolu s učiteľom. Žiaci riešia úlohu zo šlabikára, strana 24, úloha 1. Spoločne prečítajú neúplné vety, pomenujú obrázky a doplnia správne slovo do vety.  Po uplynutí určeného časového limitu sa žiaci presúvajú na ďalšie stanovište. Prácu žiakov priebežne kontrolujeme a chválime ich za samostatnosť.  Pri riešení úlohy môžeme použiť *MMD/Nácvičné obdobie/písmeno N/Práca so šlabikárom/str. 24, úloha 1.* |
| 2. fixačná časť | * Šlabikár, strana 24, úloha 2 | 5´ | HUPS môže povedať žiakom, že videl v šlabikári mapu, ale nevie, ktoré krajina je na nej znázornená. Potrebuje pomoc prvákov.  Žiakom povieme, že názov krajiny sa dozvedia tak, keď po prečítaní názvov miest vpíšu do okienok pod mapou podčiarknuté písmeno. Žiaci postupne čítajú názvy a dopisujú písmená (napr. *SENEC – podčiarknuté je písmeno S, to je už napísané. MALACKY – podčiarknuté je písmeno L, napíšeme ho do rámika...*). Potom spoločne prečítajú názov krajiny *SLOVENSKO*. Žiakov sa pýtame, či vedia niečo o Slovensku (Je to krajina, kde žijeme, naša obec sa volá \_\_\_, na Slovensku je pekná príroda, sme radi, že tu žijeme...). |
| 3. záverečná časť | * Spoločné vyhodnotenie práce   + vyhodnotenie práce žiakov | 2´ | Na záver hodiny žiaci rukou vo vzduchu napíšu tvar malého písaného *n* a zopakujú názov našej krajiny*.* |
|  | **2. hodina, časť ČÍTANIE** |  |  |
| 1. úvodná časť | * Opakovanie   + čítanie známych slov | 3´ | Žiaci môžu spoločne čítať slová z ponuky slov v šlabikári na strane 23. |
| 2. fixačná časť | * Šlabikár, strana 24, úloha 3   + čítanie krátkych viet so správnou intonáciou * Didaktická hra *Detektív*      * + identifikovanie slov nesúvisiacich s textom | 20´ | Žiaci čítajú spoločne s HUPSOM rovnomerným pomalším a plynulým tempom. Text je určený najmä na nácvik techniky čítania, preto sa pri čítaní zameriame predovšetkým na správnosť a plynulosť. Potom číta každý žiak po jednej vete. Pri opätovnom čítaní textu môžu žiaci čítať od poslednej vety k prvej.  Opis hry je v metodických komentároch. Dôvodom jej zaradenia je precvičiť si pozorne sledovať čítaný text a rozlišovať jednotlivé vety.  Otázky kladieme k textu úlohy 3.  Pri riešení úlohy b) žiaci pracujú samostatne, správne vety potom spoločne prečítajú (riešenie: *Malý Janko je huncút –* prečiarknuť slová *Tonko, silný. Má nové topánky –* prečiarknuť slová *malé, nohavice*). |
|  | **2. hodina, časť PÍSANIE** |  |  |
| 1. expozičná časť | * Písanie, 5. zošit, strana 5   + rozcvičenie rúk   + písanie slov | 10´ | Pred písaním vždy zaradíme rozcvičenie ruky (klopanie prstami po lavici, „kráčanie“ prstami po lavici, krúženie zápästím, krúženie ramenom...).  Žiaci napíšu vystretou rukou vo vzduchu tvar malého písaného *n*.  Potom predpíšeme na tabuľu slová z predpisového zošita. Skôr než žiaci začnú nacvičovať písanie nových slov, každé slovo najskôr nahlas povedia, rozložia ho na hlásky a povedia počet hlások v slove. Môžeme sa ich spýtať, či rozumejú slovu a vedia ho použiť vo vete. Potom žiaci slová napíšu do cvičného zošita a neskôr do predpisového zošita. Slová po napísaní pozorne prečítajú a skontrolujú.  Prácu žiakov priebežne kontrolujeme a hodnotíme.  Po napísaní horného bloku riadkov na strane prerušíme písanie.  Spoločne prečítame slovo *MODRÁ* napísané na farbičke. Žiaci vyfarbia modrou farbou plôšku, ktorá predeľuje stranu. Cieľom je zmena činnosti a uvoľnenie zápästia. |
| 2. fixačná časť | * Didaktická hra *Vety spia* * Písanie, 5. zošit, strana 5   + písanie slov a vety | 10´ | Opis hry je v metodických komentároch. Dôvodom jej zaradenia je precvičiť skladanie a čítanie viet. Môžeme použiť kartičky s vetami napísanými po slovách z predchádzajúcej hodiny.  Pri písaní dolného bloku slov žiaci pokračujú podobne ako pri písaní slov v hornej časti strany. Slová, ktoré žiaci nestihli napísať v škole, môžeme zadať ako domácu úlohu.  Pri sebahodnotení sa žiaci môžu zamerať na dodržiavanie správnej šírky písmena *n* v slovách.  Žiaci môžu zakrúžkovať modrou farbičkou v každom riadku slovo, ktoré sa im najviac vydarilo. |
| 3. záverečná časť | * Vyhodnotenie práce na hodine | 2´ | Žiakov pochválime za prácu na hodine. Môžu povedať ďalšie mená detí, v ktorých je hláska *N*. |

|  |  |  |
| --- | --- | --- |
| **Predmet** | **Slovenský jazyk a literatúra** | |
| **Vzdelávacia oblasť** | Jazyk a komunikácia | |
| **Ročník** | prvý | |
| **Vyučujúci** |  | |
| **Dátum** |  | |
| **Učebnica** | **HUPSOV šlabikár LIPKA®** | |
| **Tematický celok** | Čítanie – **Hláska a písmená *N, n***  Písanie – **veľké písané *N,* malé písané *n*** | |
| **Prierezové témy** | Osobnostný a sociálny rozvoj | |
| **Medzipredmetové**  **vzťahy** | Prírodoveda | |
| **Všeobecné ciele** | a) Poznať a čítať písmená slovenskej abecedy  b) Písať správne tvary písmen slovenskej abecedy  c) Rozvíjať komunikačné a vyjadrovacie schopnosti | |
| **Špecifické ciele** | kognitívne | a.1) Čítaťslová a vety vytvorené z daných písmen  a.2) Čítať s porozumením  c.1) Počúvať a zopakovať rozprávanie  c.2) Používať spisovnú výslovnosť |
| psychomotorické | b.1) Písať správne písané i tlačené tvary písmen *N, n*  b.2) Písať správne slová a vety vytvorené z daných písmen |
| afektívny | c.3) Rozprávať o čistote a hygiene |
| **Typ vyučovacej hodiny** | fixačná, dvojhodinový blok (90´) | |
| **Vyučovacie metódy** | riadený rozhovor, didaktická hra, práca s ilustráciou, produkčná metóda | |
| **Organizačné formy práce** | spoločná práca, skupinová práca, samostatná práca | |
| **Pomôcky** | HUPSOV šlabikár LIPKA, 2. časť, Písanie, 5. zošit, maňuška HUPSA, Pracovný zošit k HUPSOVMU šlabikáru LIPKA, slová na kartičkách, multimediálny disk (MMD) k šlabikáru, PC, dataprojektor | |
| **Výkonový štandard** | Žiak vie:   1. čítať vety so správnou intonáciou *(1. úroveň – zapamätanie)* 2. riešiť dvojsmerovku *(2. úroveň – porozumenie)* 3. porovnať text s ilustráciou *(2. úroveň – porozumenie)* 4. tvoriť vety podľa zadania *(3. úroveň – aplikácia)* 5. písať tlačené tvary písmen *N, n (1. úroveň – zapamätanie)* 6. napísať slovo znázornené obrázkom *(2. úroveň – porozumenie)* 7. rozprávať o tom, ako je dôležitá čistota celého tela *(2. úroveň – reagovanie)* | |
| **Nástroje hodnotenia** | porovnanie výsledkov žiaka s jeho predchádzajúcimi výsledkami (individualizované hodnotenie) | |

Príprava je vypracovaná podľa **Metodických komentárov k HUPSOVMU šlabikáru LIPKA®**, 2. časť, strana 62.

| ***Štruktúra*** | ***Činnosť*** | ***Čas*** | ***Didaktické poznámky*** |
| --- | --- | --- | --- |
|  | **1. hodina** |  |  |
| 1. úvodná časť | * Privítanie žiakov v triede * Zraková rozcvička | 3´ | Individuálne podľa podmienok a zvyklostí konkrétnej triedy.  Ako zrakovú rozcvičku môžeme použiť interaktívne cvičenie *Lienka na výlete* na MMD. |
| 2. expozičná časť | * Pracovný zošit, strana 25, čítanie o zvieratách      * Pracovný zošit, strana 25, úloha 1   + skladanie slova zo zvýraznených písmen | 7´ | So žiakmi sa môžeme presunúť do zadnej časti triedy (mimo lavíc).  Žiaci pomenujú všetky tvary písmena *N* a pokúsia sa samostatne prečítať názov zvieraťa, o ktorom sa dozvedia niečo viac z pracovného zošita. Skôr než im o ňom niečo prečítame, spýtame sa, či zviera poznajú a čo je podľa ilustrácie preň charakteristické. Potom im prečítame informáciu o *nosačke*.  Úloha je veľmi podobná úlohe v šlabikári, strana 24, úloha 3. Žiaci najskôr prečítajú všetky slová, potom samostatne vypíšu zvýraznené písmená a prečítajú nové slovo (VITAMÍN). HUPS sa ich môže spýtať, či slovu rozumejú a prečo je práve toto slovo v šlabikári (vitamíny sú dôležité pri predchádzaní chorobám). |
| 3. fixačná časť | * Pracovný zošit, strana 25, úloha 2   + písanie slov znázornených obrázkami        * Didaktická hra *Telefón* * Šlabikár, strana 25, úloha 2   + riešenie dvojsmerovky | 33´ | Podobnú úlohu žiaci riešili na strane 11 v pracovnom zošite, preto ju môžeme zadať ako samostatnú prácu.  Žiakov môžeme rozdeliť na dve skupiny.  **Prvá skupina** samostatne rieši úlohu 2 v pracovnom zošite.  **Druhá skupina** číta spolu s učiteľom text z textovej prílohy na nácvik techniky čítania na strane 2 (je umiestnená v strede šlabikára).  Prácu skupín po dohodnutom časovom úseku vymeníme.  Didaktickú hru poznajú žiaci z predchádzajúcich hodín. Dôvodom jej zaradenia je precvičenie grafickej podoby slov a ich prečítanie.  Pred riešením dvojsmerovky žiaci môžu HUPSOVI prečítať slová a vysvetliť ich význam (prípadne ich použiť vo vetách).  Potom vysvetlíme žiakom postup riešenia dvojsmerovky, upozorníme ich na šípky, podľa ktorých budú hľadať a vyfarbovať slová. Písmená, ktoré zostanú nevyfarbené, vypíšu na čiaru vedľa dvojsmerovky tak, že ich odpisujú po riadkoch zhora nadol.  Riešenie dvojsmerovky*: PÚPAVY*  Pri riešení úlohy môžeme použiť *MMD/Nácvičné obdobie/písmeno N/Práca so šlabikárom/str. 25, úloha 2.* |
| 4. záverečná časť | * Vyhodnotenie práce na hodine | 2´ | Žiakov pochválime za prácu na hodine. Môžu ešte raz povedať slová, ktoré boli riešením úlohy 1 v pracovnom zošite (VITAMÍN) a dvojsmerovky v šlabikári (PÚPAVY). |
|  | **2. hodina** |  |  |
| 1. úvodná časť | * Didaktická hra *Bystré ušká* | 3´ | Dôvodom zaradenia hry je precvičenie určovania polohy danej hlásky v slove. Žiakom hovoríme slová s hláskou *N* a oni povedia, na ktorom mieste v slove sa hláska nachádza (na začiatku, vo vnútri alebo na konci slova). Kto odpovie správne, má bystré ušká. |
| 2. expozičná časť | * Šlabikár, strana 25, úloha 5   + čítanie viet   + porovnanie textu s ilustráciou      * Didaktická hra *Tichá* * Šlabikár, strana 25, písanie tlačených písmen | 25´ | HUPS sa môže spýtať žiakov, či sa radi kúpu a prečo. Povie im, že on sa veľmi rád kúpe a vždy vo vani veľa vymýšľa.  V krátkom riadenom rozhovore sa žiakov pýtame na to, či vedia, prečo je  dôležitá čistota celého tela.  Potom žiaci čítajú vety spoločne s HUPSOM rovnomerným pomalším a plynulým tempom. Po spoločnom čítaní si žiaci zakryjú text rukou a hovoria spamäti, na čo všetko sa podobal HUPS, keď si umýval vlasy.  Pri opakovanom čítaní môžu čítať jednu vetu dievčatá, jednu chlapci. Môžu sa tiež zahrať na „hadíka“ pri čítaní – každý žiak prečíta jednu vetu, čítajúceho však neurčuje učiteľ, ale čítajú v poradí tak, ako sedia za sebou v lavici (ako hadík).  Potom vyhľadajú vety, ktoré sú znázornené na obrázku, a spoja ich čiarou s obrázkom.  Dôvodom zaradenia hry je opakovanie čítania slov a určovanie ich významu. Môžeme použiť kartičky so slovami z predchádzajúcich hodín.  Otázky zameriame na určenie významu ukázaného slova (napr. na kartičke je slovo *bazén*, môžeme sa spýtať, či dávame doň vodu...).  Žiaci najskôr napíšu tvary písmen vystretou rukou vo vzduchu, potom ich píšu do šlabikára. Pracujú samostatne. Priebežne ich prácu kontrolujeme a individuálne hodnotíme.  Pri nácviku písania tlačených tvarov písmen môžeme využiť pracovné listy na *MMD/Nácvičné obdobie/písmeno N/Pracovný list písmeno N, Pracovný list písmeno n.*  Pri riešení úlohy môžeme použiť *MMD/Nácvičné obdobie/písmeno N/Práca so šlabikárom/tlačené n, N.*  Keď žiaci dopíšu tvary tlačených písmen, samostatne riešiaHUPSOVU úlohu. Niektorých žiakov vyzveme, aby povedali svoje napísané slová vo vetách. Všetkých žiakov pochválime za samostatnú prácu. |
| 3. fixačná časť | * Pracovný zošit, strana 25, úloha 3   + písanie slov podľa obrázka      * Pracovný zošit, strana 25, úloha 4 | 15´ | HUPS môže vysvetliť žiakom zadanie úlohy. Žiaci ho zopakujú. Skôr než začnú pracovať samostatne, pomenujú nanuky a ich názvy napíšu na tabuľu (kvôli pravopisu). Potom pracujú samostatne. Je vhodné určiť si časový úsek, ako dlho budú dokresľovať obrázky, aby stihli vypracovať celú úlohu.  Priebežne ich prácu kontrolujeme a hodnotíme.  Úlohu žiaci vypracujú samostatne.  Pri sebahodnotení sa žiaci môžu zamerať na správne napísanie názvov nanukov v tretej úlohe. |
| 4. záverečná časť | * Vyhodnotenie práce na hodine | 2´ | Žiakov pochválime za prácu na hodine. Môžu povedať názvy iných ovocných príchutí nanukov, potom vystretou rukou vo vzduchu napísať všetky tvary písmena *N*. |